barren.eus - 'Glencree' dokumentalaren emanaldiarekin hasiko dira gaur Bizikidetza Jardunaldiak\n'Glencree' dokumentalaren emanaldiarekin hasiko dira gaur Bizikidetza Jardunaldiak\nArgitaratua: 2016-01-27 11:06\n'Glencree, (bake prozesua), elkarrekin egindako bidea' dokumentalaren emanaldiarekin hasiko dira gaur (urtarrilak 27) Elgoibarko Udalak bakean eta bizikidetzan sakontzeko antolatu dituen jardunaldiak. Emanaldiaren ostean, Marixabel Lasa eta Eduarne Brouard hizlariekin mahai-ingurua egingo dute.\nGlencree ekimena 2007ko neguan jarri zen abian. Hamar biktimaz osatutako taldea, bost ETAko kide eta beste horrenbeste GAL eta eskuin muturreko taldeen biktima elkartu ziren lehen aldiz. Iritzi politiko, sentsibilitate eta biktimizazio ezberdinak jasandako lagunen topagunea izan zen. 2012ko udaberrian amaitu zuten prozesua. Jende aurrean agertu ziren lehenengoz, bost urtetan ezkutuan bildu ondoren. Agerraldi horretan, elkarrekin adostutako agiriaren berri eman zuten. Bertan, partekatuko bizipenak jaso zituzten, jasandako biolentzia guztia errotik bidegabea dela esanez.\nDokumentala Arabako Murua herrian eta Irlandako Glencree hirian grabatu zuten. Hiri horretan dago, hain zuzen ere, Irlandako Adiskidetzearen eta Bakearen aldeko Etxea.\nDokumentaleko protagonistetako bi Elgoibarrera etorriko dira gaur. Maixabel Lasa da bat, ETAk hil zuen Juan Mari Jauregiren alarguna eta Eusko Jaurlaritzako Biktimen Bulegoko zuzendari ohia. Edurne Brouard da bestea, 1984ko azaroaren 20an GALek hil zuen Santi Brouard medikuaren alaba. Biek hartuko dute parte dokumemtalaren emanaldiaren ostean egingo duten mahai-inguruan. Ekitaldi hau Elgoibarko Kultur Etxean izango da, 19:00etatik aurrera.\n•Invictus filma, eguenean\nBihar (urtarrilak 28), berriz, Invictus filma eskainiko dute Elgoibarko Herriko Antzokian, 21:30etik aurrera. Clint Eastwoodek 2009an zuzendu zuen film hau benetako gertakizunetan oinarrituta dago, Hegoafrikan 1995. urtean jokatu zen Munduko Errugbi Kopan, apartheid garaiak amaitu berri-berriak zirenean, Nelson Mandelak izandako papera kontatzen da.\nOtsailaren 3an, azkenik, Sabino Ormazabalek 'Memoria partekatu bateruntz', izeneko hitzaldia eskainiko du Kultur Etxean. Indarkeria-ez aktiboaren bultzatzaileak Errenteriako esperientzia azalduko du, Kultur Etxean 19:00etatik aurrera. (ikus Bakea eta Bizikidetza Eraikitzen jardunaldien programa)


Saint-Martin-des-Monts - Wikipedia, entziklopedia askea.\n48° 08′ 57″ N, 0° 35′ 46″ E / 48.1492°N,0.5961°E / 48.1492; 0.5961Koordenatuak: 48° 08′ 57″ N, 0° 35′ 46″ E / 48.1492°N,0.5961°E / 48.1492; 0.5961\nSaint-Aubin-des-Coudrais, La Ferté-Bernard, Cherré, Villaines-la-Gonais, Boëssé-le-Sec, La Bosse eta Cherré-Au (en)\n83 (%47.4) 96 (%54.9)\nSaint-Martin-des-Monts Frantziako udalerria da, Sarthe departamenduan dagoena, Loirerria eskualdean. 2013an 172 biztanle zituen.\n2007an Saint-Martin-des-Monts udalerrian erroldatutako biztanleak 172 ziren. Familiak 72 ziren, horien artean 16 pertsona bakarrekoak ziren (12 bakarrik bizi ziren gizonak eta 4 bakarrik bizi ziren emakumeak), 24 seme-alabarik gabeko familiak ziren, 28 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 85 etxebizitza zeuden, 71 familiaren etxebizitza nagusia ziren, 10 bigarren erresidentzia ziren eta 4 hutsik zeuden. Etxebizitza guzti hauek 85etxeak ziren. 71 etxebizitza nagusietatik 62 bere jabearen bizilekua ziren, 7 alokairuan okupaturik zeuden eta 2 doan lagata zeuden; 2 etxek gela bat zuten, 18 etxek hiru zituzten, 14 etxek lau zituzten eta 37 etxek bost zituzten. 48 etxek euren parking plaza propioa zuten azpian. 26 etxetan ibilgailu bat zegoen eta 42 etxetan bat baino gehiago zituzten.\nSaint-Martin-des-Monts udalerriko biztanleria-piramidea 2009an .\n2007an lan egiteko adina zuten pertsonak 118 ziren, horien artean 89 aktiboak ziren eta 29 inaktiboak ziren. 89 pertsona aktiboetatik 85 lanean zeuden (46 gizon eta 39 emakume) eta 4 langabezian zeuden (1 gizon eta 3 emakume). 29 pertsona inaktiboetatik 13 erretiraturik zeuden, 9 ikasten zeuden eta 7 "bestelako inaktibo" gisa sailkaturik zeuden.\n2009an Saint-Martin-des-Monts udalerrian 70 unitate fiskal zeuden, 176 pertsonek osaturik. Pertsona bakoitzeko diru-sarrera fiskalaren mediana urteko 17.928,5 euro zen.\n2007an zeuden 5 komertzioetatik, 1 eraikuntza enpresa zen, 2 ibilgailuen saltze eta konpontze enpresak ziren, 1 finantziazio enpresa zen eta 1 zerbitzu enpresa zen.\n2000. urtean Saint-Martin-des-Monts udalerrian 8 nekazaritza-ustiategi zeuden, 336 hektarea erabiltzen.\nVillaines-la-Gonais (1,6 km)\nSaint-Aubin-des-Coudrais (2,5 km)\nBoëssé-le-Sec (2,9 km)\nSceaux-sur-Huisne (5,1 km)\nCherré (5,2 km)\nLa Bosse (5,7 km)\nLa Ferté-Bernard (5,9 km)\nBNF: 15273854h (data)\nOrriaren azken aldaketa: 17 martxoa 2021, 10:31.


Kanda Matsuri - Wikipedia, entziklopedia askea.\nKanda Matsuri (神田祭?) Tokioko jaialdi xintoistarik jendetsuenetakoa da, Sanja Matsuri eta Sannō Matsuri jaialdiekin batera Tokioko hiru jaialdi handiak osatzen ditu. Maiatzaren 15etik gertuen dagoen larunbatean egiten da.\nJaialdia XVII mende hasieran sortu zen Tokugawa Ieyasuk Sekigahara guduan lortutako garaipena ospatzeko eta ondoren oparotasuna izateko jaialdia egiten jarraitu zuten Edo Aroan. Gaur egungo jaialdia Kanda santutegiko "kami"aren omenez egiten da.\nSannō Matsurirekin ez koinziditzeko urte bakoitietan bakarrik ospatzen da. Kanda santutegian eta inguruko barrutietan biltzen da jendea eta 200 mikoshi aterratzen dituzte txirulariz eta dantzariz lagunduta.\n(Japonieraz) Kanda Matsuri jaialdiaren webgunea\nWikimedia Commonsen badira fitxategi gehiago, gai hau dutenak: Kanda Matsuri\nOrriaren azken aldaketa: 8 ekaina 2017, 22:04.


[Erreportajea] Eraldaketarako bidean tinko : Bidasoko Hitza\n[Erreportajea] Eraldaketarako bidean tinko\nAteak zabaldu zituenetik, etengabeko gorako hazkundea izan du BDS Koop eraldaketa fabrikak. Bidasoan ere beste ekonomia eredu bat posible dela erakusten ari dira sareko proiektuak.\nBadira ia bi urte Irun eta Hondarribiko zenbait eragilek eskualdeko ekonomiari bira emateko lehen pausoak eman zituztenetik. Duela urtebetetik elkartzen hasi ziren Irungo Erromes plazako BDS Koop eraldaketa fabrika berrian. Ordutik, proiektu ugarik euren txokoa aurkitu dute bertan, Bidasoan ere beste ekonomia eredu bat posible dela erakusteko.\n2018ko azaroan zabaldu zituen ateak fabrikak, baina egitasmoa atzetik zetorrela kontatu du Gari Garaialde fabrikako komunikazio arduradunak. Olatukoop proiektutik etorritako zenbait kooperatibek eman zuten egitasmoa sortzeko pausoa, tartean, LZB arkitekturak, Hiritik At-ek, Izarkom telekomunikazio operadoreak, eta Pausumedia komunikazio elkarteak. «Ekonomia sozial eta eraldatzailean [ESE] murgilduta gaudenon elkarketa bat da BDS Koop, ESEaren kontzeptua eskualdean zabaltzeko asmoarekin sortutakoa», azaldu du hondarribiarrak. Kontzeptua hedatzeaz gain, sare indartsua osatzen aritu dira azken hilabeteotan, pixkanaka, eskualdeko ekonomia ereduari alternatiba ugari eskainiz. Finean, «eskualdean positiboki eragitea» izan da helburua, BDS Koop-eko koordinazio arduradun Claudia Romeroren arabera.\nEgun, sare egonkortua lortu dute, eta fabrika proiektuz eta langilez beteta dago, lepo. Orotara, bederatzi enpresa bazkidek osatzen dute faktoria. Bertako kideek azaldu dutenez, bereziki, hasierako lau proiektuek egiten dute lan egunerokotasunean Erromes plazako fabrikan, eta bidelagun ugari lortu dituzte azkenaldian. Labore Txingudi, Antxeta Irratia, Aldatsa baratze kooperatiboa, Parean elkarte feminista, Bostok argazkilaritza agentzia, eta Ara Gorputz! elkartea izan dira sarera batu diren beste egitasmoak. Horiez gain, inguruan badira bestelako eragile asko, modu batean ala bestean, BDS Koop-ekin elkarlanean aritzen direnak.\nEkonomia sozial eta eraldatzailean bezalaxe, lehen egunetik pertsonak erdigunean jarri dituztela azaldu dute BDS Koop-eko kideek. Ekonomia modu demokratikoan banatu dute, egungo eredutik oso urrun.\nHierarkikotasunik ez dago eraldaketa fabrikan. Gainera, prozesuak kolektibizatu dituzte, eta sortutako ondasun eta zerbitzuak beharrak asetzeko baliatu dituzte, ez ahalik eta etekin handiena ateratzeko. Hori guztia, ingurumenarekiko errespetua duen ikuspegi batetik landu dute.\nSarea osatzen duten proiektu gehienak zerbitzuetara zuzendutakoak direla argitu dute fabrikako kideek. Hori dela eta, eskaintza pluralizatzeko asmoz, bestelako esparruetara ere jauzi egin nahi dute. Industrian, adibidez, dagoeneko zenbait proiektu buruan dituztela azaldu dute. Horregatik, ESEarekin lotutako proiektuez gain, edozein enpresa txiki edo ertainetan ere euren planteamendua hedatu nahi dute, potentzialtasuna dagoela ikusi baitute. Garaialderen arabera, «txikitik handira» eragiteko aukera dago eskualdean. «Beste modu batera lan egiten dugun enpresek funtzionatzen dugula erakutsi behar diegu handiei», gehitu du.\nBestelako lanen artean, ESEaren kontzeptua zabaltzeko hurrengo pausoa paperezko argitalpen bat izango dela iragarri dute. Maiatzean ekonomia sozial eta eraldatzailearen gaineko aldizkari bat argitaratuko dute, Argia aldizkariaren laguntzarekin. 1.500 ale banatuko dituzte lehenik, eta irakurri nahi dutenek fabrikan bertan doan jasotzeko aukera izango dute.\nBDS Koop-eko jarduna gertuagotik ezagutzeko, Aixin Zolua ibilbideko bosgarren zenbakira jo daiteke. Bestela, www.bdskoop.eus webgunean informazio gehiago eskuragarri dago.


Etxeko langileek Lan Ikuskaritzaren kontrako elkarretaratzea burutu dute - Uriola.eus\nLangileen lan baldintza txarrak direla eta Asisper eta Apuros mayse agentziak salatu zituzten. Etxean lo egiten duten langileen egoerak eta kontratuak bidegabeak direla aldarrikatu dute. Jakin izan dugunez, aurkeztutako frogak, grabaketak eta lekukoak baliogabetuak izan dira eta ez dituzte agentziak zigortuko.\nLan Ikuskaritzaren pasibotasuna ere salatu dute, agentziak nahi duten eran jokatzen ari direla diote, inongo zigorrik jasoko ez dutelakoan. ATH-ELE elkarteak Lanbideri etxeko enpleguan ere enplegu zerbitzu gisa aritzeko eskatzen dio. Eusko Jaurlaritzari berriz, Lan Ikuskaritza eta Lanbidek beraien eginkizuna bete dezaten bitartekoak jartzea exijitu diote.


Trapagarango erdialdetik, udalerriko goiko aldera (Larreineta, Zugaztieta eta Barrionuevo auzoetara) igo ahal izango gara oso garraiobide berezia den Larreinetako Funikularrean. Izan ere, plano inklinatuaren antz-antzekoa da.\n1926. urtean eraiki zuten Francisco Guinearen zuzendaritzapean, goiko aldeko auzoetan kokatutako meatzaldea eta Trapagarango erdialdea lotzeko.\nTrazatua eta azpiegitura bera ez ezik, beheko eta goiko aldeko geltokietako bi eraikinak ere nabarmendu behar dira. Diego de Basterrak egin zituen estilo neoeuskaldunean, eta akabera ezin ederragoak dituzte. Makinen gela Larreinetako geltokian dago, ordea.\nUrteen joan-etorrian, garrantzi handiko baliabidea da udalerriko goiko aldeko auzokoetako bizilagunentzat, baita erakargarri turistiko handia ere, Zugaztietako ingurunea eta, oro har, Metropolialdeko Meaztegi Berdea Parkea ezagutzeko asmoz bertara hurbiltzen diren guztientzat.\n2014. urtean, Eusko Jaurlaritzak Ondare Kultural moduan sailkatu zuen Multzo Monumentalaren kategorian.\nTrapagaranera heltzeko, zenbait garraiobide erabili ahal izango ditugu. Gero, Funikular kaleko 30ean kokatutako funikularra hartu ahal izango dugu bertan.\n-\tAutobusa: A3332 eta A3141, funikularreko sarreraraino. A3331, A3333, A3336, A3338 eta A3144, Trapagarango erdialderaino.\n-\tTrena: RENFEko aldirietako C-2 lineako Trapagarango geltokia.\nA-8 autobidean, 126B irteera hartuko dugu Trapagaranerantz. Lehenengo eta behin, BI-3739 errepidea hartuko dugu erdialderaino; eta, gero, BI-3755, funikularreraino.\nTrapagarango erdialdera iristeko, N-634 errepidea hartu beharko dugu.\nBizkaiko Ondare Historikoa. La Reinetako funikularra. (284,75 KB)\nEuskadiko Industriako Ondarearen Fitxa. Larreinetako Funikularra (378,07 KB)\nPeñas Negras aldizkariaren 16. zenb. Larreinetako Funikularra. (426,54 KB)\nEuskadiko industriako eta herri-lanetako ondareko elementuak\nLarreineta eta Barrionuevo auzoetako zabalgunea\nZugaztietako meatzarien herrixka\nMeaztegi Berdea. Bizkaia Maitea


IRRATIEN TARTEA: Lakuaren eta EEP-ren hitzarmena, zigor luzeko presoak eta Korrika txikiak - Arrosa\nIRRATIEN TARTEA: Lakuaren eta EEP-ren hitzarmena, zigor luzeko presoak eta Korrika txikiak\nLakuako Gobernuak eta Euskararen Erakunde Publikoak Baionan sinatu dute gaur 2017-2022 epealdirako hitzarmen-marko berria. Akordio horren bidez, bi erakundeen arteko lankidetzan sakondu nahi dute, euskararen ezagutza, erabilera edota presentzia sustatzeko. Hitzarmenak jasotzen dituen oinarriez harago, konpromiso horren adierazle gisa, Lakuako Gobernuak diru-ekarpena egingo du euskararen aldeko eragile pribatuen lana babesteko. Ba akordio izenpetze horri eta beste zenbait gairi aipamena egiteko, Gure Irratiko esatari Ihintza Arrietarekin hitz egin dugu irratien tartean.\nPosted in ZebrabideaTagged #euskararen erakunde publikoa #gure irratia #hitzarmen #ihintza arrieta #irratien tartea #jakes esnal #jon kepa parot #korrika #lakuako gobernua #portada #presoak #txiki #txistor haranburu #unai parot\nAste honetako 'Argia': doako euskalduntzea, Raquel Gutierrez eta Zubietako makro-kartzela\n‘Euskal Y’-a hizpide, Josu Larrinagak Bilbo Hiria irratian


Paperezko kontzertua, iruditan - Bide Ertzean\nPaperezko kontzertua, iruditan\n2014/02/11 -an idatzia\nUrtarrilaren 12an Zarautzen izan ginen, Garoa liburu dendan. Ordukoaren berri eman genuen beste post batean (Igande gogoangarri baten kronika). Paperezko Kontzertuak zikloaren baitan, hainbat kantu eskaini genituen modu akustikoan, eta soinu ekiporik gabe. Alegia, etxeko salan egongo bagina bezala. Dagoeneko ikusgai dago zuzeu.com web orrian. Azpian duzue ZuZeun egin duten kronikatxoa.\n“Bide Ertzeanen Paperezko Kontzertuak itxi zuen ekimen honen lehen hiru hilekoa. Eta orain arteko paperezkoena izan zen, hiru liburu gomendatuz eta Koldo Izagirreren poema bat estrainekoz musikatuz (bideoaren amaieran), bertaratutako musikazale pribilegiatuentzat. Sinpletasuna eta doinu goxoak ardatz, hasieratik bukaerara harrapatu gintuen hirukoteak. Hemen duzue saioa osorik.\nBide Ertzean taldeak Koldo Izagirreren ‘Egarri egunak portualdean’ (Susa, 2011) liburuari eskaini zion kontzertua. Baina, horrez gain, Jean Echenozen ’14′ (Anagrama) liburua ere gomendatu eta Koldo Izagirre beraren ‘Parisen bizi naiz’ (Susa, 2013) olerki liburuko poema batekin abesti bat egin zuten.\nJo zituzten abestiak:\n3-Sustraiak zainen ordez\n4-Gerra baino lehen\n5-Leihoko bultzitik (abesti berria)”\nTags: 77, bide, bide ertzean, garoa, Paperezko kontzertuak, zarautz


Actividades\t/\tReflexiones sobre el sistema (del arte) - Mintegia\nReflexiones sobre el sistema (del arte) - Mintegia\nZenbait gogoeta (arte) sistemaren inguruan. Artista Berrien Lehiaketari lotutako jarduera paralelo hau mintegi moldean garatuko da. Horren bidez, asmoa da artearen praxian inplikatutako edozein artista edo eragilerentzat funtsezkoak diren zenbait kontu aztertzea: buru-kontzientzia eta gogoetarako gaitasun kritikoa, sistemaren kontzientzia hartzea, profesionalizatzearen paradigmak, instituzioa, merkatua eta galeria sistema, kritikaren zeregina eta komisariotza zein komisarioak instituzio-arte horretxen partea dela onartu beharra. Arte ekoizpenak kapitalismoaren garapenaren era paraleloan eboluzionatu du, eta, beraz, «lan immaterial edo kognitiboa», «post-produkzioa», «bitartekaritza», «ikerketa» eta «globalizazioa» bezalako gaiak funtsezkoak gertatzen dira edozein arte praktika birpentsatu nahi denean. Hirurogeiko hamarkadaren amaierako eta hirurogeita hamarrekoaren hasierako Arte Kontzeptualaren aurrekari historikoa artearen ekoizpen eta banaketa inguratzen duen testuinguruaren eta ekonomiaren azterketaren adibide baliotsu bat da. Paradoxa badirudi ere, baina ezinbestean, Arte Kontzeptual historikoaren ezaugarriak izan ziren neurri berean artelanen desmaterializazioa eta ekoizpenaren ikuspegi materialista eta immanentea. Artistaren figuraren nortasuna eta haren rol soziala ere artista kontzeptualek behin eta berriro landu zituzten gaiak izan ziren. Mintegi honen asmoa da arte-instituzioaren konplexutasunak argitzea, hura ulertzea eta kritikatzea ere sustatuz, eta Arte Kontzeptuala izango da bertan aztertuko diren gai-ardatzetako bat. Mintegiak parte hartzaileen inplikazio aktiboa lortu nahi du, arte sistema honen irudi edo irudikapen bat egiteko. Arte garaikidearen nazioarteko errealitate ekonomikoarekin bat datorren ikuspegi bat eskaintzea da helburua. Jarduera hau 2013-2014 Gipuzkoako Artista berrien Programaren parte da.


Bizkaibuseko langileek herritarrei zerbitzuen okertzea onar ez dezaten mobilizatzera deitzen die | LAB SINDIKATUA\nZerbitzu Publikoak Garraioa Bizkaibuseko langileek herritarrei zerbitzuen okertzea onar ez dezaten mobilizatzera deitzen die\nBizkaibuseko langileek herritarrei zerbitzuen okertzea onar ez dezaten mobilizatzera deitzen die\nELA, LAB, CCOO, UGT eta USO sindikatuek argi utzi dute Bizkaibuseko grebarekin jarraituko dutela. Gaur, 24 orduko 5. greba egunean, manifestazioa egingo dute 10:00etan EITBren Bilboko egoitzatik abiatuta. Grebak bertan behera uzteko aukera bakarra Aldundiak enplegurik ez suntsitzea eta Bizkaibuseko zerbitzua ez okertzea direla ohartarazi dute.\nBizkaibuseko greba deitzen duten sindikatuek ohartarazten dute grebak bertan behera uzteko aukera bakarra Aldundiak enplegurik ez suntsitzea eta Bizkaibuseko zerbitzua ez okertzea direla. Sindikatuentzat ez da nahikoa Aldundiak betetzen ez duen eta enpresek 2013ko urriaren 4ko akordioan sinatutako 1. puntua.\nSindikatuek mezu argia helarazi nahi diote Aldundiari: bizkaitarrek eta enpleguak axola badio, erakus dezala, alde batetik zerbitzua hobetzea ziurtatuz eta bestetik, enplegua mantentuz. Hau da duela urtebete sindikatuekin lortutako akordioarekin lortzen zuela publikoki adierazi zuena, eta egun, betetzen ez duena.\nGuzi hau salatzeko greba deitzaileek dei egiten dio gizarteari Bizkaibuseko zerbitzua okertzea onar ez dezaten mobilizatzera.


Jarduerak eta bertako produktuak\nZenbait jarduera antolatzeko asmoa dugu etorkizunean, baina, momentuz, ez dugu ezer aurreikusita.\nEdonola ere, nekazalturismoan dauden familiei eta, batez ere, haurrei, baserriko eguneroko jardueretan parte hartzeko aukera ematen diegu; esaterako, goizean goiz animaliak ikustera joan eta haiei jaten eman, baratzean barazkiak ereiten lagundu... Alegia, baserriko eguneroko zereginetan parte hartzea; horrela, naturarengandik gertu egotea zein garrantzitsua den erakusten diegu gurera etortzen direnei.\n→ EUSKAL TXERRIAREN HARAGIA SALGAI\nAire zabalean eta irizpide ekologikoei jarraituz hazitako euskal arrazako txerriak hazten ditugu kalitatezko haragitarako. Euskal Herriko txerri-arraza zaharrenetako bat berreskuratzeko ahaleginak egiten ditugu. Gu bezalako ekoizle txikien salmenta zuzena eta kontsumitzailearekiko harreman zuzena ditugu ardatz.\nEuskal Txerri deritzon arrazako txerria oso antzinako arraza autoktonoa da eta Lasturko Arruan-Haundi baserrian aire zabalean hazten ditugu. Bertako basoetan eta zelaietan dagoen guztia jaten dute eta, negu garaian, jatorri ekologikoa duten zerealak ere ematen dizkiegu. Arraza horrek denbora dezente behar du hazteko eta gizentzeko; urte eta erditik bi urte bitartera gutxienez behar izaten du 130 kg-ra iristeko.\nSALGAI DAGOEN PRODUKTUAREN EGOERA\nEpea zabalik 2017ko ... arte.\nA: Txerriaren laurden bat, atzeko ezkerreko aldea, 12€/Kg ~20Kg → ESKURAGAI\nB: Txerriaren laurden bat, aurreko ezkerreko aldea, 10€/Kg ~20Kg → ESKURAGAI\nC: Txerriaren laurden bat, aurreko eskuineko aldea, 10€/Kg ~20Kg → ESKURAGAI\nD: Txerriaren laurden bat, atzeko eskuineko aldea, 12€/Kg ~20Kg → ESKURAGAI\nEROSTEKO URRATSAK ETA INFORMAZIOA\n• Txerriaren haragia laurdenka saltzen dugu. Jarri harremanetan zuzenean gurekin, eta jaso informazio gehiago.\n• Txerriaren lau laurdenak erosle bakar batek edo bat baino gehiagok eskatuko ditu adierazitako epea baino lehen, baina lau laurden horiek saldu ezean, ez dugu erosketa ontzat emango.\n• Laurden bakoitzetik ateratako haragikiak. Aurreko aldetik:...................... Atzeko aldetik:..................( Zehazteke)\n• Haragikiak zatitan eta hutsean gordeta jasoko dituzu, zer haragiki mota den, haren pisua eta iraungitze-data dituen etiketatxo batekin.\n• Txerriaren laurden batek –18°C-an dagoen izozkailu batean gutxi gorabehera bi kaxa beteko ditu eta hiru hilabetean zehar astean bitan haragia jaten duen lau pertsonako familia baten beharrei erantzuteko adina da.\nUrtarrilak 4an Arrua Haundi baserrian izan nintzen bisitan. Ez nuen ezagutzen, eta lekua aparta da!\nTel/Fax : 0034 943 603 704\n20820 Itziar - Deba\n© 2017 ARRUAN-HAUNDI BASERRIA


Munduko Festen Topaketa » Gipuzkoa Kutxa Solidarioa\nMaiatzak 20, 17:00tatik 21:30tara\nTeresa de Calcuta Plazan\n17:00etan Pazko arrautzak apaintzeko tailerra. (Frantzia).\n18:15etan Txokolatezko arrautzak bilatzera!!! (Frantzia).\nPazko astean, Frantzian, haur eta helduek arrautzak apaintzen dituzte eta ondoren hauek ezkutatu eta aurkitzera jolastu ohi dira. Gurean ere, gerturatzen denak arrautzak apaintzeko aukera izango du eta, ondoren, txokolatezko arrautzak aurkitzean datzan jolasa egingo da. Tailerra jatorri frantziarreko zenbait herritarrek emango dute.\n17:00etan Martisoare zintzilikarioak eginez, tailerra. (Errumania eta Bulgaria). Behin zintzilikarioak egin eta gero, zuhaitzetan zintzilikatzera joango gara.\nUdaberri hasieran hari zuri-gorriz eginiko zintzilikarioak elkarri oparitu eta zuhaitzetan jartzen dituzte Errumania, Bulgaria et...\nUdaberri hasieran hari zuri-gorriz eginiko zintzilikarioak elkarri oparitu eta zuhaitzetan jartzen dituzte Errumania, Bulgaria eta Moldaviako herrialdeetan, oparotasunari dei eginez. Gurean, zintzilikario hauek egin eta gero inguruko zuhaitzak beraiekin apainduko ditugu. Jatorri errumaniarreko eta bulgariarreko herritarrek gidatuko dute tailerra.\n17:00etan Haur txikientzako chill out espazioa.\n17:00etan Zure izena nire hizkuntzan tailerra. (India, Txina, Mongolia, Errusia eta Maroko).\nIndian, Pakistanen, Txinan, Mongolian, Errusian eta Marokon jatorria duten donostiar herritarrek gerturatzen direnei izena beraien grafian idatziko diete harritxo batean.\n17:00etan Loredun koroak egiten tailerra. (Ukraina).\nUkrainako Kupala gauean, buruan jartzeko loredun koroak egin eta gero errekara botatzen dituzte. Jatorri ukrainarreko pertsonek gidatuko dute tailerra eta hauen laguntzaz gauza bera egiteko aukera izango du gerturatzen denak. Bururako loredun koroa egin eta ondoren taldean erriorako bidea egingo da, bertara koroak jaurtiz. (Material guztiz organikoak erabiliko dira).\n17:00etan Haima sahararra.\nArratsalde osoan zehar Haima saharar bat egongo da. Bertan tea dastatu, Henna tatuajeak egin,...\n17:00etan Perkusio afrikarra ikasteko tailerra.\nOrdu eta erdiz, Ganako donostiarrek perkusio tailerra emango dute eta, ondoren, ordu erdiz kontzertua eskainiko dute maisuak eta tailerreko parte hartzaileek.\n17:20etan, 18:20etan, eta 20:20etan, Urte berri txinatarra ospatzeko desfilea egingo da.\nTxinatarrek urte hasiera ospatzeko egiten duten desfilea egingo dute, musikarekin girotua, eta faroltxo txinatarrekin apaindua egongo den esparruan dragoi txinatar ere ibiliko da noizean behin.\n17:00etan Ipuin kontaketa bereber euskalduna.\nBereber eta euskal kulturako ipuinak entzuteko aukera izango dugu.\n18:00etan familientzako Herri kirolak.\nTxingekin, lokotxak biltzen eta zaku lasterketetan parte hartzeko aukera egongo da.\nFloripa klowna Argentinatik etorri da. Zer egingo ote du bertatik dakarrena eta hemen aurkitzen duenarekin?\n18:30etan Dantza Afro-hondurarrak ikasteko tailerra.\nJatorria Hondurasen duen gazte batek dantza afro-hondurarrak erakutsiko dizkigu.\n19:00etan Ukrainako abestiak, kantak,...\n19:30etan Ukrainako ezkontza jantzi tradizionalen erakustaldia.\n20:00etan Zezen suzkoa.\n20:30etan Trebeska kulturartekoa.\nArratsalde osoan zehar musikaz girotua egongo da plaza eta jaki desberdinak dastatzeko aukera izango da.\nHasiera: larunbata, 2017 maiatza 20, 16:00\nBukaera: larunbata, 2017 maiatza 20, 17:00\nHelbide osoa: Teresa de Calcuta Plaza


Zer da Banakako Aholkularitza - Ezkontza Aholkularitza\nEtxeko BiolentziaPentsioaEzkondutako Bikoteentzako Aholkularitza EkonomikoaOsasun MentalaAdopzioaOspetsuakDibortzioa Aurkitzeko ProzesuaEtxeko LankidetzakHaurren Zaintza Eta LaguntzaEzkontza Legearen Ikuspegi Orokorra\nNagusia / Ezkontza Aholkularitza / Hitz-terapia ulertzea: zer da banakako aholkularitza\nHitz-terapia ulertzea: zer da banakako aholkularitza\nBanakako aholkularitzaren abantailak\nBanakako aholkularitza nola egin\nBanakako aholkularitzaren ezaugarriak\nNon aurki dezake jendeak banakako aholkularitza saioak\nEztabaida terapia nahaste mentalak, emozionalak eta sozialak dituzten pertsonak diagnostikatzeko eta tratatzeko oinarrizko metodoetako bat da. Era berean, publiko orokorrak gehien ezagutzen duen tratamendu mota da.\nBanakako aholkularitza profesional batek gaixo batekin banan-banan tratatzen duenean da. Terapeuta eta pazientea elkarri eta esku artean dagoen gaiari arreta jartzeko aukera ematen du.\nGaixo bat tratatzeko edo diagnostikatzeko metodorik eraginkorrena dela dirudi, banakako aholkularitza teknikak ingurune intimoagoak baitira aurrera egiteko lotura eta konfiantza ezartzeko, baina ez da beti horrela izaten.\nBadago jendea ezezagunekin irekitzen eroso sentitzen ez dena, profesionala edo ez. Taldeak eta Peer-to-peer saioak ikuspegi alternatiboak dira ireki daitezen.\nBat-bateko saioan bi alderdien arreta osoa izatearen abantaila agerikoaz gain. Badira beste abantaila batzuk banakako aholkularitza .\nzure ezkontidearekin denbora pasatzea\nIsilpekotasuna - Taldeko saioak antzeko gaitzak dituzten beste paziente batzuekin egiten dira. Gaixoei egoera zailean bakarrik ez daudela erakutsiz, elkarri laguntzeko eta sendatze prozesua azkartzeko aukera ematen du.\nTratamendu egutegia - Kasu bakoitzaren larritasunaren arabera, saioen maiztasunak eragina izango du tratamenduak arrakasta izango duen ala ez jakiteko. Paziente bakarrarekin programatzea talde batekin koordinatzea baino sinpleagoa da.\nIritzi intentsiboa - Terapeuta gaixo batekin komunikatzerakoan beren hitzak aukeratzen trebatzen dira. Batzuek ondo erantzuten diete azukrezko estalpeari, beste batzuek egia itsusia nahiago dute.\nTerapia saio gehienak baimendutako psikiatrek eta psikologoek egiten dituzte. Saio guztiak ez dira profesionalek egiten, banakako aholkularitza boluntarioek ere egin dezakete. (Militar) Beteranoen Elkarteak, adibidez, horietako asko erabiltzen ditu PTSD duten beteranoak eta soldaduak artatzeko.\nKausa jakin bat laguntzeko boluntario talde bat sortzeko interesa baduzu, baina modu eraginkorrean nola egin ez badakizu hona hemen zenbait aholku.\ninterdependentzia vs kodependentzia\nArreta jarri - Laser fokua arreta. Ezerk ez du gaixo bat doodling terapeuta batek edo telefonoei begira jarraitzen duen batek baino gehiago molestatzen. Ezin baduzu zure telefonoa erabiltzeari eutsi, erabili saioa grabatzeko.\nErabili 'leku segurua' - Terapeutak beraien bulegoa deitzen duen hori da. Saioak burutzeko gela pribatu bat besterik ez da. Starbucks-en egiteak ez du giro egokia emango.\nUtzi hizketa guztiak egiten - Hitz egiteko terapiak gaixoari bere sentimenduak aireratzen uzten dio bere arazoak eztabaidatuz. Ez da hitzaldi edo kontsulta. Eutsi asko hitz egiteko tentazioari, galdera zuzena egin ezean.\nIzan lagun - Ez zara Polizia Galdetzailea. Bi helburu berdinak badira ere, istorioaren egia osora iristeko metodoak ez luke.\nTalk Talk terapia eraginkorra konfiantzan oinarritzen da, ikerketa kriminalak guztiz kontrakoak diren bitartean. Beraz, lagun izan eta loturak garatu, ez kasua.\nZuhurra izan - Eztabaida terapia saioak kudeatzen ari bazara, beharrezkoa da profesional gisa jokatzea. Agian ezin izango dituzu botikak gomendatu, baina horrek ez du esan nahi etika profesionala baztertzen duzunik.\nKontuz zure idazkerarekin zure gaixoari iraina ekiditeko eta, noski, mantendu saio guztiak isilpekoa .\nBanakako aholkularitzari buruz, talde saioetatik eta lagunen arteko berriketaldi pribatuetatik bereizten duten gauza asko daude. Gaiaren eta saioen helburu argia dago. Batzuetan, elkarrizketek elkarrizketaren mesedetan eragiten dute, baina azkenean jatorrizko helburura itzuli beharko da.\nZaila da esatea zenbat saio egin behar dituen kasu bakoitza bakarra denez. Antzekotasunak egon daitezke, baina inoiz ez dira berdinak. Gaixoaren aurrekariak, zatidura emozionala, egoera pertsonalak eta beste faktore batzuek aukera infinituak dituzte.\nZaila izan daiteke hasierako beharrezko saio kopurua zehaztea. Baina saioek ez dute ordubete baino gehiago iraun behar. Asko lor daiteke hitzaldi luze baten bidez, baina askotan gaiaren muina 30 minututan eztabaida daiteke. Garrantzitsua da, gainera, gai gutxi batzuk jorratzea bi alderdiei elkarrizketa xurgatzeko eta digeritzeko denbora emateko.\nTerapeuta batek oharrak hartzea ohiko praktika zen, azkenean, urte batzuetan paziente anitzekin tratatzean zaila izango zen bakoitzaren xehetasunak gogoratzea. Baina terapia modernoak gaur egun praktikari zorroa ematen dio.\nGaixo asko deseroso sentitzen dira aholkulari batek zerbait idazten duenean eta defentsa mekanismo gisa esaten dutenarekin zaintzen direnean.\nGaixoak esaten duena ikusi behar duela sentitzen hasten denean, gezurra esaten du. Tratamendu osoaren kontrakoa da.\nBanakako aholkularitza prozedura medikoa da. Profesionaltasun eta kontu handiz landu behar da. Arazo mental, sozial edo psikologikoa pairatzen duen norbait laguntzea noblea eta aberasgarria da, baina gaizki maneiatzea nahi gabeko eta ondorio larriak ekar ditzake.\nTokiko Eskolek eta Unibertsitateek normalean banakako aholkularitza eskain dezaketen erakundeak dituzte, hala nola suizidioa, jazarpena, depresioa, etxeko biolentzia , eta antzekoak. Facebook edo Google bilaketak ' banakako aholkularitza nire inguruan ”-K dozenaka emaitza on eman ditzake.\nGarrantzitsua da bilaketa egitean aholkularitza behar izatearen arrazoia kontuan hartzen duzula.\nProfesional asko arazo mota jakin bat kudeatzen duten espezialistak dira. Aurrerapausua emateko aukera ere handituko luke mediku orokor batekin baino espezialista batekin lan eginez.\nnola kudeatu finantza senar-emazte gisa\nEspezialista gehienek arazo jakin bat aukeratu zuten interes zehatzak dituztelako kasu zehatz horretan. Boluntarioek bereziki interesa dute. Haiek dira boluntariotza denbora, gaitzak eragindako kalteak murrizteko defendatzaile direlako. Boluntarioekin banakako aholkularitza ere doakoa da, beraz diruak ez luke arazorik izan behar.\nProfesionalekin banakako aholkularitzak abantailak ditu. Prestakuntza, hezkuntza eta esperientzia dute gaixo bat klinikoki ebaluatzeko eta aurrera nola egin jakiteko.\negun on beroa\nzer esan nahi du arrosa gorriak harreman batean


JyD / Gazteak eta Garapena\n«Gazteak eta Garapena» Fundazioa, lehen «Hirugarren Munduko Gazteak« deitua, garapenerako gobernuz kanpoko erakunde (GGKE/ONGD) bat da; irabazteko asmorik gabekoa, zera da bere xedea: Munduan pobrezia erausten laguntzeko, iraunkor-, gizatiar-, sozial- eta ekonomiko garapena bultzatzen.\nHaurtzaroari eta gazteriari kasu berezia ematen die, hezkuntza garapenarerako tresna eraginkorra baita.\nZentzu honetan eta 2006etatik, G eta G kalifikatuta dago AECID-agatik heziketan espezializatutako erakunde bezala. G eta G-ek pertsonen zerbitzura diskriminaziorik gabeko lan egiten du, haien ahalmenak eta bizitzako aukerak handitzera laguntzeko asmoz.\nEspainian, solidaritaterako heziketa eta garapena lantzen ditu kanpaina desberdinen eta heziketa-baliabideen bidez.\nNazioarteko lankidetzaren eremuan, 20 herri baino gehiagotan egiten du lan eta urtean 80 proiektu inguru burutzen ditu, azken urte hauetan hezkuntzaren eremu barruan profesional eta lanbide heziketaren aldeko apustu garrantzitsua eginez.\nJakingarri gehiago eta harremanak: http://www.jovenesydesarrollo.org


Ekialdeko auzoetako tokiko merkataritza diruz bultzatu nahi du udalak : Irutxuloko Hitza\nDonostiako Sustapenak dirulaguntza programa bat abian jarri du hiriaren ekialdeko auzoetako saltokiak berritu eta establezimendu berriak irekitzeko helburuarekin. Tokiko merkataritza sustatuz, udalak, “jarduera komertziala eta hiri-ehuna suspertzea” bilatuko du hurrengo auzoetan: Altza, Intxaurrondo, Mirakruz-Bidebieta, Egia, Ategorrieta-Ulia, Loiola eta Martutene.\nProgramak 200.000 euroko aurrekontua izango du, eta saltoki bakoitzak jasoko duen laguntza gehienez 5.000 eurokoa izango da. Eskaerak aurkezteko epea irekita dago jada, eta baliabide ekonomikoak agortu arte edo 2020ko urriaren 1era arte mantenduko dute zabalik.\nLaguntzak Donostiako Sustapenaren webgunean eskatu daitezke. Eskaera pertsona fisiko edo juridikoek egin dezakete, baina haien establezimenduak behe solairuan kokatuta egon behar du. Saltokiaren jarduera nagusiak honako hauetakoren bat izan behar du:\nTxikizkako merkataritza (elikadura-produktuak, edariak eta tabakoa)\nElikadurazkoak ez diren produktu industrialak\nEtxerako artikulu elektrikoen konponketa\nIle-apaindegiak eta edertasun-institutuak\nArgazkigintza-zerbitzuak eta fotokopienak\nTabernak, kafetegiak, jatetxeak eta txurro-dendak\nIrakaskuntza jarduera batzuk\nEstomatologiako eta odontologiako kontsulta klinikoak\nNaturopatia eta akupuntura zerbitzuak eta zerbitzu parasanitarioak, albaitaritzako kontsultak eta klinikak.\nEnrique Ramosek, Ekonomia Bultzatzeko zinegotziak, hurrengoa adierazi du dirulaguntza programaren inguruan: “Laguntza horien bitartez, hurbileko merkataritza biztanleen kontsumo-ohituren aldaketetara egokitzea nahi dugu, eskaintza erakargarriagoa eginaz. Modu horretan, txikizkako merkataritzari erreminta berriak eskaintzen dizkiogu lehiakorragoa izan dadin”.


PAG 10/23 - TOTAL 272 Jabetzak\npisu - Castellar del Valles (EIXAMPLE) , Eraikitako azalera 113m2, 56m2, 4 Gelak, 2 bainugelak.\npisu - Sabadell (La creu de barbera) , Eraikitako azalera 113m2, 4 Gelak, 1 bainugelak.\npisu - Sabadell (Can puiggener) , Eraikitako azalera 76m2, 6m2, 3 Gelak, 1 bainugelak, Igogailua.\netxea - Sabadell (Covadonga) , Eraikitako azalera 253m2, 435m2, 80m2, 6 Gelak, 2 bainugelak.\netxea - Sant Quirze del Valles (Centre) , Eraikitako azalera 214m2, 72m2, 4 Gelak, 3 bainugelak,...\netxea - Sabadell (Creu alta) , Eraikitako azalera 299m2, 149m2, 70m2, 4 Gelak, 2 bainugelak.\nLursaila - Sentmenat (CENTRO) , Eraikitako azalera 200m2, 200m2.\npisu - Sabadell (Espronceda) , Eraikitako azalera 94m2, 2m2, 3 Gelak, 1 bainugelak, Igogailua.\nDuplexa - Sabadell (Sant oleguer) , Eraikitako azalera 104m2, 3 Gelak, 3 bainugelak, Igogailua.\npisu - Sabadell (Concordia) , Eraikitako azalera 73m2, 6m2, 2 Gelak, 1 bainugelak, Igogailua,...\npisu - Sabadell (La creu de barbera) , Eraikitako azalera 70m2, 3 Gelak, 1 bainugelak, Igogailua.\npisu - Sabadell (Creu alta) , Eraikitako azalera 218m2, 21m2, 5 Gelak, 2 bainugelak, Igogailua, Kanpoko...\nEgin klik hemen WhatsApp bidez edozein zalantza argitzeko08:33


10.700 emakumeri eragiten die endometriosiak Euskadin | El Diario Vasco\nSalud10.700 emakumeri eragiten die endometriosiak Euskadin\n10.700 emakumeri eragiten die endometriosiak Euskadin\nUmeak izateko adinean dauden emakumeen %10-15 inguruk jasaten duela zenbatetsi da / Nagore Iraola\nEndometriosiaren bereizgarria da hilekoan ezkatatzen denaren antzeko ehuna hazten dela, baina ohiko lekutik kanpora, alegia, uterotik kanpora. Antzutasuna eta ernalezintasuna eraguin ditzake, besteak beste\nDVDonostia Viernes, 14 junio 2019, 13:44\nEndometriosia umeak izateko adinean dauden emakumeetan eragina duen patologia sendaezina da, eta Euskal Autonomia Erkidegoan (EAE) 10.749 emakumek dute. Osakidetza Endometriosian Eguneratzeko II. Jardunaldia egiten ari da ostiral honetan, hilak 14, Gurutzetako Unibertsitate Ospitalean, endometriosiari buruzko ezagutzak trukatzeko, eta bertan eman dute endometriosidunen zifra hori.\nEndometriosia gaixotasun onbera eta kronikoa da, prebalentzia handikoa, eta umeak izateko adinean dauden emakumeen %10-15 inguruk jasaten duela zenbatetsi da. Endometriosiaren bereizgarria da hilekoan ezkatatzen denaren antzeko ehuna hazten dela, baina ohiko lekutik kanpora, alegia, uterotik kanpora.\nSintomak ugari izan daitezke. Ohikoena pelbiseko mina da (menstruazioan, sexu harremanetan edo libratzeetan), bai eta antzutasuna eta ernalezintasuna ere. Hala ere, jasaten dutenen %30 inguruko ez dute sintomarik, eta horrek zaildu egiten du diagnostikoa. Horrela, goizetik detektatzea funtsezkoa da, kasu bakoitzean tratamendu egokiena zehazteko.\nGurutzetako ospitalean egiten ari den jardunaldia profesionalei eta pazienteei zuzentzen zaie, eta helburua da diagnostiko metodoei buruzko eta orain arteko aukera terapeutikoei buruzko ezagutzak eguneratzea eta partekatzea. Euskadi osoko 200 profesional baino gehiago eta patologia hori jasaten duten emakumeek eratutako EndoEuskadi elkartea parte hartzen ari dira.\nMikel Sanchez Eusko Jaurlaritzako Osasun Plangintza, Antolamendu eta Ebaluazioko zuzendaria arduratu da jardunaldiaren inaugurazioaz: «Gaur egun, endometriosiak jarraitzen du osasun ekipoetarako erronka handia izaten, jasaten dutenen bizi kalitateak nabarmen txarrera egitea eragin baitezake. Gaur Gurutzetako Unibertsitate Ospitalean egiten den jardunaldi honek, besteak beste, profesionalek informazioa trukatzeko eta beren ezagutzak zabaltzeko bide ematen du, ahalik eta osasun asistentzia onena eskaintzeko».\nOsakidetzak emaginak eta ginekologoak ditu osasun zentroetan, eta horiek zuzenean daude lehen mailako arretako medikuekin harremanetan, pazienteei diagnostiko azkarra egiteko aukera emanez. Gainera, Historia Kliniko Bakarraren bidez, profesionalek informaziora jo dezakete, kontsultak erraztu eta prozedurak arintzeko.\nGerora, paziente horiek lurralde bakoitzeko erreferentziazko ospitalera bidera daitezke, eta horietan, endometriosia barne hartzen duen patologia ginekologikoaren kontsulta bereziak daude. Bertan, kontrol egokiak egiten zaizkie, beharrezko proba diagnostiko guztiak, bai eta kasu bakoitzean adierazitako tratamenduak ere.\nOstiral honetan egiten ari den zientzia jardunaldian hamabost hitzaldi eta lau mahai inguru izango dira, zenbait gai aztertzeko, besteak beste, endometriosiaren terapia, noiz eta nola egin ebakuntza edo ugalketa teknikak pazienteetan.\nCrece hasta el 86% la supervivencia de las afectadas por cáncer de mama en Euskadi\nPaul B. eta Virginie Urano aldean\nOsasun mentala: zer da eta nola lantzen da?\nEl menor uso del preservativo dispara las tasas de enfermedades de transmisión sexual Una mayor inversión en la prevención de enfermedades sexuales ahorraría más de 500 millones hasta 2021


HABE IKASBIL: Gauez, egunez? Noiz funtzionatzen dugu hobeto?\nGauez, egunez? Noiz funtzionatzen dugu hobeto?\nJone Sagasta medikua da, eta, gainera, guardiak egitea tokatzen zaio. Bere iritzia eman digu.\nEgunez edo gauez, noiz lan egiten dugu hobeto?\nBeno ba nik uste dut, orokorrean, egunez egiten dugula lana, ezta? Azkenean, giza gorputzak, beno, erloju biologiko bat dauka eta erloju biologiko hori egunez lana egiteko preparatuta dago eta gauez lo egiteko, hori da berez naturalena, ezta? Gero, klaro, askotan lanaren arabera, txandaka lan egiten duzulako edo gauez lana egin behar duzulako edo, ba beti ez da erraza erritmo hori jarraitzea. Baina beno bai, naturalena egunez lana egitea da.\nNik ere uste dut onena egunez ikastea dela eta gauez deskantsatzea. Egia da, ba hori, jende askok nahiago duela gauez ikastea, esaten dutelako isiltasun gehiago dagoela eta hobeto kontzentratzen dela… Hala ere, garrantzitsuena, bai egunez ikasi edo gauez ikasi, garrantzitsuena da gero lo eta deskantsu orduak errespetatzea eta hori, benetan ondo egoteko gutxi gorabehera, gutxienez zazpi-zortzi ordu egin behar ditugu lo. Loak fase desberdinak dauzka, esan daiteke loaren zikloaren barruan bi fase desberdin daudela: REM fasea eta EZ REM fasea. REM Rapid Eye Movement (begien mugimendu azkarra) ingelesetik dator eta REM fase horretan gorputzeko muskulu denak erlaxatuta eta geldi daude, baina burua eta begiak martxan dabiltza. Orduan, fase honetan egunez edo benetan ikasi duguna finkatu egiten dugu, memorian finkatu egiten da eta horregatik da hain garrantzitsua loaren ziklo honeik (hauek) errespetatzea eta betetzea.\nLana gauez egiteak bizi-itxaropena murrizten du?\nGauez lana egiteak bizi-itxaropena murrizten duela nik uste dut. Beno ez dakit hori frogatuta dagoen edo ez. Badakidana da frogatuta dagoela lo-ordu gutxi edo kalitatezko lo-orduak murritzak edo gutxi edo eskasak direnean horrek bai laburtzen duela bizi-itxaropena, beno bizi-itxaropena eta bizi-kalitatea pila bat jaisten da ere bai. Azkenean, kalitatezko lorik egiten ez baduzu ez duzu deskantsatzen, egunez ez zaude ondo, lo geratu zaitezke edozein momentutan… Gero osasunean ere bai memoria-arazoak, atentzio-arazoak eta istripu asko eduki daitezke eta abar. Hori bai frogatuta dagoela.\nZer da Osasungoa Euskalduntzeko Elkartea?\nBa Osasungoa Euskalduntzeko Elkartea, izenak esaten duen moduan, osasun-arloa euskalduntzea da elkartearen helburua, ezta? Eta orduan, euskararen erabilera normalizatzeko ekintzak edo bultzatzen dira, osasun-arloko albisteak euskaraz idatzi eta zabaltzen ditugu, eta gero egiten den beste gauza bat da urtean behin biltzar orokor bat. Iaz Gasteizen izan zen, aurten Bilbon izango da eta orduan urtero gai bat aukeratzen da eta gai horren inguruan hitzaldiak egoten dira eta den dena euskaraz.\nAmaia Urrejola, Zer da sexua?\nHemen daukazu Amaia Urrejola sexologoari egindako elkarrizketa.\nIsila ala berritsua, zer nahiago duzu?\nBideo honetan hiru lagunek bere iritzia ematen digute.\nLeire Palacios kulturan espezializatutako kazetaria da. Bideo honetan gaiari buruzko bere iritzia eman digu.\nBatzuek gaua nahiago dute, beste batzuek eguna. Zu zein taldetan zaude?\nZein animalia aukeratu etxerako?\nAne Urtzelai albaitariak bere iritzia eman digu etxeko animaliei buruz.\nNumber of visits: 6035


Ikasle baten gurasoa hil da, edo ikastetxeko langileren bat, gertukoren bat... Alarma gorria piztu da eskolan eta adituari deitu diote: nola jorratuko dugu gaia ikasleekin? Horrelako deiak jasotzera ohituta dago Naroa Martinez psikopedagogoa, baina krisi uneetan paraxutistarena egin ordez, heriotzaren inguruan irakasleak formatu eta hezkuntza-curriculumean gaia txertatzea eskatu du. Ezetz erantzun dio eskaerari Eusko Jaurlaritzako Hezkuntza sailburuak. Martinezek azaldu digu zergatik den funtsezkoa haurrekin hildakoez, doluaz, suizidioaz, sinesmenez, beldurrez, kezkez... hitz egitea ikasgelan.\n2022ko maiatzaren 01a\nHezkuntza-curriculumean heriotzaren pedagogia gehitzeko eskatuz sinadura bilketa egin zenuen eta Eusko Legebiltzarrera iritsi da eskaera, baina Jokin Bildarratz sailburuak erantzun du ikastetxe bakoitzaren erabakia dela gaia landu ala ez, eta lantzea erabakiz gero nahikoa baliabide badela Berritzeguneetan.\nDauden baliabideak eskasak eta zaharkituak dira, eta baliabide materialak dira, ez dago baliabide pertsonalik. Lehen bazegoen gaian aditu bat, horren inguruan laguntzera joaten zena ikastetxeetara, baina jubilatu zenetik ez dago inor heriotzari heltzen dionik. Curriculumean ere ezer gutxi: bizitzaren zikloa jasota dago, jaiotzaz, nerabezaroaz… hitz egiten da, baina Haur Hezkuntzako curriculuma azkenekoz aztertu nuenean, heriotza hitza behin baino ez zen aipatzen. Halere, Bildarratzen hitzetatik interpretatzen dut Hezkuntza sailburuak ez duela ikusten heriotzari bereziki heltzeko beharrik. Ordea, heriotza bizitzaren parte den heinean bizitza bere osotasunean ulertzeko heriotza ere ulertu behar da, eta gaia lantzea ikastetxe eta irakasleen borondatearen menpe utziz ez da bermatzen heriotzaren inguruan aritzeko ikasleek duten eskubide unibertsala.\nHelduok ez gaituzte hezi heriotzaren pedagogian, oro har ez zaigu horretaz hitz egin, eta hori da haurrei transmititzen dieguna, baina joera hori apurtuko bagenu, gertuko heriotza bat suertatzen denean bai haurra bai gu prestatuago egongo gara horri aurre egiteko, heriotzan alfabetatuak egoteak tresnak emango dizkigu etorriko diren doluak aurreikusteko eta prozesua –gutxienez teorian– arintzeko, ezezaguna denak beldur handiagoa sortzen baitu. Gertuko pertsona hiltzea momentu gogorra izan daiteke, baina aurretik gaiaz hitz egin badugu, batzuon eta besteen beldur eta zalantzak aurrez partekatu baditugu, bide asko izango dugu aurreratua eta errazagoa izango da dena, bai umearentzat, bai helduontzat, erremintak garatu ahal izan ditugulako errealitate hori iristen denerako, ulertzeko normala dela gertatzen zaiguna, badugula norekin hitz egin horretaz... Horregatik, aldarrikatzen dut heriotzak zerbait finkoa izan behar duela hezkuntza-curriculumean, ikastetxeetako urteko planean kontuan hartzen den zerbait, eta horretarako irakasleak formatzea ezinbestekoa da, baliabide materialak baino inportanteago, gaiari buruzko zein ipuin irakurri behar den zehaztea baino inportanteago, alegia.\n"Txikienekin gehiago izango da bakarrizketa bat, gure beldur eta tabuak hausten joateko, eta zerbait jasoko du umeak, baina batez ere somatizatu egingo du, heriotzaz ari garelarik guri mugitzen zaiguna jasoko du, emozioetatik"\nBadago adinik heriotzaz hitz egiten hasteko? Ulertzen al dute txikienek heriotza? Eta nola azaldu gaia adinaren, ume bakoitzaren errealitatearen… arabera?\nEz dago heriotzaz hitz egiten hasteko gutxieneko adinik, baina ezberdin transmititzen eta jasotzen da heriotza haurraren adinaren eta gaitasunen arabera, zeren adibidez txikienek kontzeptu asko ez dute ulertuko. Jakin heriotza azaltzeko bost direla lantzen diren kontzeptuak: funtzionaltasun eza –euskaraz garbi ezberdintzen dugu: gorputza eta gorpua– eta kontzeptu hau oso lagungarria da txikienei heriotza zer den azaltzeko; itzulezintasuna –honetan kalte handia egin dute marrazki bizidunek, sarri erraz hil eta berpizten direlako pertsonaiak–; kausalitatea –heriotza dela gertatu den zerbaiten ondorioa–; gorputzik gabeko jarraikortasuna –gugan utzi duen ondarea, arrastoa, haren oroimena…–; eta unibertsaltasuna –jaiotzen den izaki oro hilko da–. Bost horiek ulertzen ditugunean esan dezakegu garela gai heriotza bere osotasunean ulertzeko, baina prozesu bat da, txikitan ez dituztelako hainbat kontzeptu ulertzen, horrek ez du esan nahi ezin dugunik haiekin heriotzaz hitz egin: txikienekin gehiago izango da bakarrizketa bat, gure beldur eta kezkak azaleratzeko eta geure tabuak hausten joateko gaizki ez datorrena, eta zerbait jasoko du umeak, baina batez ere somatizatu egingo du, gaiaz ari garelarik edo heriotza bat bizi dugularik guri mugitzen zaiguna jasoko du, emozioetatik. Eta pixkanaka bidea egiten goaz.\nHaurtzaroko une batean ohikoa izaten da guztiahaltasun sentsazioa: uste dute beraiek eragin dezaketela heriotza, esaterako norbaitekin haserretu eta hilabetera hil egin bada. Erruduntasuna oso presente dago beti heriotzaz ari garenean, baita helduongan ere –egin izan banu, esan izan banio…– eta inportantea da umeak 5-6 urte inguru dituenean erruduntasuna lantzea, argi uzteko une jakin batean desiratu badu ere norbait hilda egotea, ez dela heriotza horren eragilea. Garai bertsuan, heriotza gerta daitekeela barneratzen dutenean, momentu kritiko bat izaten da eta beldurrak hasten dira, iluntasunari beldurra, norbera edo erreferentziazko norbait hiltzeari beldurra… Horretaz guztiaz hitz egin dezaketela txiki-txikitatik baldin badakite, errazagoa izango da bidea, haien galderek eta ezinegonek gidatuko dutelako zein behar duten une bakoitzean. Nerabezarora iristen direnean, bost kontzeptuak ongi barneratu ohi dituzte.\nAipatu duzu momentu kritiko bat dela hiltzeari beldurra garatzen dutenean. Horretatik babestu nahi izatea eta haurrari traumarik ez sortzea izan daiteke arrazoia helduok heriotzaz hitz egitea saihesteko?\nGu ez gaituzte heriotzaren pedagogian hezi eta haurrak traumatizatzeko beldur gara, baina nik uste traumatizatuta gu gaudela, hain justu gaiaz hitz egin ez digutelako. Heriotza iritsi iritsiko da, horretaz hitz egin edo ez, baina traumatikoagoa da ezagutzen ez duzun zerbait bat-batean agertzea. Garai batean hildakoak etxean izaten zituzten, baina sarri umeei ezer azaldu gabe, akonpainamendurik gabe, eta orain gaixoak eta hildakoak herrigunetik kanpora atera ditugu, ospitale eta beilatokietara, eta akonpainamendurik egin gabe jarraitzen dugu, hor dugu arazo larrienetakoa. Heriotza etxetik atera eta ezkutatzea ez delako traumarik ez sortzeko bidea, akonpainamendua da traumarik ez sortzeko bidea. Berdin eskolan: heriotzari buruzko ipuin edota film on bat gomendatu diezazuket, baina ez badugu gaia mahai gainean jartzen eta horretaz hitz egiten, bai haurrek bai helduok ditugun beldurrak eta galderak ez baditugu azaleratzen eta ez badugu elkarren akonpainamendurik egiten, jai dugu.\nHaurrak galdetu didala hilko ote naizen? Ba ez diot gezurrik esango, jakinik haurrek galdetzen dutela ulertzeko gai direnean, eta kokatu behar dugu gure burua erantzun horren aurrean umea eutsi ahal izateko. Baietz, noizbait hilko naizela esango nioke, baina espero dudala ahalik eta beranduen izatea eta momentua aprobetxatzea dela egin dezakegun onena, lehen aipaturiko gorputzaren jarraikortasun edo oroimen horretarako bizipenak eraikitzen segi dezakegula.\nHeriotza tabu izateko errepikatzen den beste arrazoi bat da dei efektua sortzeko beldurra, heriotzaz hitz egiteak heriotza ekarriko balu bezala.\n"Une batean beldurrak hasten dira, iluntasunari beldurra, norbera edo erreferentziazko norbait hiltzeari beldurra...Horretaz guztiaz hitz egin dezaketela txiki-txikitatik baldin badakite, errazagoa izango da bidea"\nBeraz, hitz egin dezagun heriotzaz haurrekin. Heriotza natural bizitzeko, egunerokoan jorratu behar omen dugu heriotza. Nola landu gaia egunerokoan?\nNire galdera da, nola ez? Ikasturte osoan, hogei ikasleko gelan, inork ez dizu heriotzari lotutako ezer ekarri uneren batean? Ukrainako gerra dela, covida, hilketa matxisten albiste andana, suizidioen eta suizidio saiakeren gorakada… Mila aukera daude heriotzari heltzeko, baita errealitate hurbilean ere: loreak zimeldu direla, ikasgelako arraintxoak arrain-ontzian hil direla, zuhaitza haizeak apurtu duela, aitona-amonak edo etxeko maskota hil zaizkigula… Duela gutxi, ikastetxe inguruan hildako txoriei haurrek loreak eraman zizkieten eta argazkiak bidali zizkidaten. Zuhaitz genealogikoak egitea ere ohikoa da eskolan, zergatik ez luzatu zuhaitz hori hildakoren bat agertu arte? Hainbeste dira adibideak, zaila egiten zaidana dela heriotzaz ez hitz egitea. Eta kontua ez da uneoro beldurra transmititzea, baina iskin ere ezin diogu egin heriotza gure bizitzen parte dela azaltzeari.\nSuizidioa aipatu duzu. Lanketa berezia behar du?\nNik uste suizidioak helduongan behar duela lanketa berezia. Tabuen tabua izaten jarraitzen du, nahiz eta hasi garen pixkanaka bai osasun mentalaz hitz egiten, baita suizidioa gehiago aipatzen ere. 11 urteko haurrak baldin badaude suizidatu direnak edo suizidatzen saiatu direnak, jakin badakite hori existitzen dela, eta hobe da 5. edo 6. mailatik aurrera [10-12 bat urteko gazteekin] horretaz hitz egitea, gaia saihestea baino. Adin hori jarri dut erreferentzia moduan, ulermen gaitasunagatik gehienbat, baina gerta daiteke gazteagoak direnek eurek jartzea gaia mahai gainean, eta orduan lehenago heldu beharko litzaioke. Ikerketek diote suizidioaz hitz egiteak dei efektua eragin dezakeela, baina aldi berean gehiago izan daitezkeela saihestu daitezkeen kasuak, nora jo eta zein laguntza eskatu azalduz gero. Ezkutatu ordez, heriotzarekin bezala alfabetatu ditzagun suizidioaren gaian ere, zein baliabide dagoen eskura jakin dezaten. Eta bai, lanketa berezia behar du gaiak, estigmatizatuta dagoen eta erruduntasunak eta ardurak pisu handia duten heriotza izanik.\n"Heriotza azaltzeko bost kontzeptu lantzen dira: funtzionaltasun eza, itzulezintasuna, kausalitatea, oroimena eta unibertsaltasuna. Bost horiek ulertzen ditugunean esan dezakegu garela gai heriotza bere osotasunean ulertzeko"\nEskolako curriculumean gaia txertatzeko dagoen beharraren seinale, ikastetxe askotatik deitzen dizutela, gaiaren inguruan aholku eske.\nNormalean deitzen didate norbait hil delako edo hilzorian dagoelako eta ez dakitelako horren aurrean gaia nola jorratu ikasleekin; oso galduta egon ohi dira. Ikastetxe bateko zuzendaritzatik eguerdian deitu zidaten, goizean ikasle bat ez zela eskolara joan ama hilda aurkitu zuelako ohean; “eta orain zer egingo dugu”? Berehalako erantzun bat bilatzen dute normalean, eta nik laguntza eta aholkua eman dezaket, baina ezin naiz zure etxera joan esatera nola kudeatu behar duzun egoera; ikastetxeko errealitatea eta funtzionamendua ikas-komunitateak ezagutzen du ongien eta horregatik aldarrikatzen dut ikastetxe bakoitzak garatu behar duela heriotza nola jorratu bere eskolan eta pentsatu eta adostu behar duela protokolo bat halako krisi egoerei nola erantzun jakiteko.\nZeintzuk dira irakasle eta haurren galdera, kezka eta beldur nagusiak?\n“Orain zer?” eta “zein liburu edo film gomendatzen diguzu?” oso ohikoak dira, irakasleen aldetik. Baina heriotzaren gaia liburu edo film batean delegatzea ez da heriotza jorratzea, hitz egin behar da gaiaz. Gertuko heriotza horren aurrean ikasleak ea traumatizatuko diren jakin nahi izaten dute irakasleek, edo haurrek hiletetara joan behar al duten (lehenengo urratsa da haurrari berari galdetzea, zer aurkituko duen aurretik informatuta). Eta ikasleei dagokienez, inportantea da aukerak eskaintzea gaiaz hitz egiteko, transmititzea heriotzaz hitz egin dezaketela, izan etxekoekin edo irakasleekin, baina dituzten kezkak eta galderak atera ditzatela. Haurren erreakzioetarako prest egon behar dugu, adibidez batek esango dizu aita triste dagoela ama hil delako eta bikotekidea aurkitu nahi diola, edo ez gaitu harritu behar umeei heriotza marrazteko eskatu eta koloretsu egiten badute, Mexikon heriotza bizi duten estiloan. Egiten dituzten galderei labur eta garden erantzutea da onena, batzuetan helduok gu geu konplikatzen garelako erantzunetan, gure beldur eta tabuengatik. Gainera, ez dugu galdera guztietarako erantzuna izango, sarri norberak eraiki behar duelako bere erantzuna, adibidez galdetzen digutenean ea zer dagoen hil ostean; batzuek gauza bat pentsatzen dute eta beste batzuek beste zerbait.\n"Seme-alabak galdetuko balit, baietz esango nioke, noizbait hilko naizela, baina espero dudala ahalik eta beranduen izatea eta momentua aprobetxatzea dela egin dezakegun onena"\nHain justu, erlijio eta sinesmenak zein rol jokatzen dute heriotzaren pedagogian? Irakasle eta gurasoen azalpen ezberdinak gatazka iturri izan al daitezke?\nNire pauta izaten da familiaren kontra ez joatea, bidea elkarrekin egin behar dugulako. Ikastetxe laiko batean, irakasleak ez du esango hau edo bestea sinesten duela edo sinesmen bat egokia edo desegokia den, gainera gaur egun erlijio eta sinesmen ugari elkartu daitezkeelako ikasgela berean, baita fededun ez diren etxeetako haur asko ere. Ikasleek irakasleari galetzen badiote ea berak zer uste duen, erantzunak behar luke izan berdin duela irakasleak zer sinesten duen, bakoitzak bere erantzuna bilatu behar duela, eta erantzun ugari dagoela gaiaren inguruan, jakin ez dakigulako. Entzutea izaten da onena, ikasle bakoitzak azalpen ezberdinak ekarriko dituelako etxetik eta umeari horrek laguntzen badio, ongi etorria izango da. Azken finean, fededun ez garen familia askotan ere joera dago ipuin moduan ematea azalpenak: “Hildakoa halako izarretan dago orain” modukoak.\nSaihestu behar direnak eufemismoak dira. “Betiko lotara joan da” esateak umea eraman dezake lo egin nahi ez izatera, itzuliko ez den beldur; “bidaia luze batera joan da” esateak berriz, abandonu sentsazio izugarria ekar dezake…\nDoluak ze bereizgarri ditu heriotzaren lanketan?\nHeriotzaren pedagogiak erreferentzia egiten dio heriotza gertatu aurreko lanketari, eta doluaren pedagogiak heriotzaren ostekoari. Bata da aurreko zainketa eta bestea tirita jartzea, eta biak dira osagarri eta beharrezko. Bildarratzen erantzunera bueltatzen bagara, nolabait doluaren pedagogia baino ez du bultzatzen, heriotza gertatzen denean adabakia jartzea, berau sendotzeko eta errazteko funtsezkoa den aurreko lanketa, heriotzaren pedagogia, aintzat hartu gabe.\n"Gu ez gaituzte heriotzaren pedagogian hezi eta haurrak traumatizatzeko beldur gara"\nDolu prozesu horretan, umearen emozioei nola erreparatu? Negar egiten ez duen, “nahikoa triste” ez dagoen umeagatik kezkatuko da zenbait guraso.\nGaia aurretik jorratu ez badugu, agian haur horrek ez daki triste egoteaz gain haserre egotea ere izan daitekeela heriotzari lotutako sentimendua… Kontuak kontu, dolu patologiko oso gutxi dago haurrengan, eta eman ohi da erreferentziazko helduengan euskarririk ez duelako aurkitu. Oro har, bidea egingo dute umeek eta horrek lasaitu beharko gintuzke; beti ere, inguruko helduen akonpainamendu on bat da inportanteena. Zerk piztu beharko liguke alarma? Behin hasierako shock egoera pasata egunerokoa jarraitzea oztopatzen dionean doluak umeari edo helduari, baita muturreko aldaketak eragin baditu haurrarengan ere. Helburua da haur horrek dolua bideratzeko euskarriren bat aurkitzea inguruan, dela etxeko helduen artean edo eskolakoen artean, gazteak inongo espaziotan ezer ez kanporatzeko aukerarik ez izateak kezkatu beharko gintuzkeelako.\n“Mila aukera daude heriotzari heltzeko, baita errealitate hurbilean ere”. Duela gutxi, adibidez, Herri Ametsa Ikastola inguruan hildako txoriei loreak eraman zizkieten haurrek.\nKanal hauetan artxibatua: Heriotza | Hezkuntza | Haurren eskubideak | Haurtzaroa\nBasauriko espetxean hilda aurkitu duten preso baten heriotza ikertzen ari dira\nBasauriko espetxean bere buruaz beste egin duela uste den preso baten heriotza ikertzen ari dira. Mota honetako lehenengo kasua da, Eusko Jaurlaritzak espetxeen gestioa bere gain hartu zuenetik.\n2022-05-30 | ARGIA\nBeste kazetari bat hil dute Luhansken, ibilgailu blindatu batean zihoala erasotuta\nFrédéric Leclerc-Imhoff izena zuen 32 urteko berriemaileak, eta BFNTV telebistarentzat ari zen lanean. Ebakuazioko kamioi blindatu batean zeramaten beste hamar bat lagunekin, eta Errusiako militarrek eraso egin diete, Serhiy Haidai Ukrainako armadaren Luhanskeko... [+]


Herria plazan Lasarte-Oriako TopaEgunean - Topagunea | Euskaltzaleen Topagunea\n> Berriak > Topagunea > Herria plazan Lasarte-Oriako TopaEgunean\nHerria plazan Lasarte-Oriako TopaEgunean\nGiro aparta izan da Lasarte-Orian ospatu den TopaEgunean. Ttakun euskara elkarteak antolatutako Euskal Jaiarekin batera ospatu da aurtengo euskaltzaleen elkarteen jaia eta horregatik, jantzi tradizionalak nagusi izan dira plazan bildutako lagunen artean.\nGoiz goizetik ekin zaio egunari Lasarte-Oriako txistularien dianarekin eta ondoren, kantu-dantzajira txikia egin dute herriko gaztetxoenek. Bitartean, Mirentxuenea etxera bildutako euskaltzaleen elkarteetako kideek bost egitasmo ezagutzeko aukera izan dute, ideiak eta esperientziak trukatzeko antolatutako gunean.\nGetxoko Egizu elkarteko kide batek ekin dio trukeguneko saioari, Getxon eta Donostian aurreko ikasturtean martxan jarritako Mintzakuadrillak egitasmoa aurkeztuz. Gazteen artean mintzapraktika bultzatzeko ekimenean 80 gazte batu dira Getxon azken hilabeteetan. Bizkaiko zenbait herritan errotuta dagoen ekimenaren berri eman dute ondoren Mungiako Txokolo elkarteko kideek: Berbaprobak. Hizkuntzarekin jolastea eta inguruko esapide eta esaerak ezagutzea xede dituen lehiaketan herriko kuadrillek parte hartzen dute. Aurkeztutako hirugarren egitasmoa Geu elkarteak Gasteizen martxan duen “Igandeak jai, familia giroan euskaraz” ekimena izan da, aisialdia eta familia transmisioa uztartzen dituen egitasmoa. Oinherri ekimena aurkeztu dute ondoren bi kidek, hainbat eragilek sortu eta martxan jarri duten haurren egitasmoa. Haurren parte hartzea oinarri duen Oinherrik orain arte egin duen ibilbidea azaldu dute. Azkenik, Bergarako Jardun elkarteko kide batek 3, 2, 1,… Jardun! gogoeta prozesua aurkeztu du, elkartearen 25. urteurrenean Jardun-en etorkizunaren inguruan herritarrekin egindako gogoeta prozesua.\nBitartean, ospakuntzak hartu du plaza. Harrijasotzaileek saioa egin dute eta tartean Lasartearrentzat berezia den Okerra harria altxatzeko saioa egin dute Aimar Galarraga eta Joseba Ostolazak. Ondoren, eguerdiko ospakizunak kantuz eta topa handi batekin burutu dira.\nBazkaldu ondoren, haurrek jolas eta herri-kirolekin gozatzen zuten artean, ekitaldi nagusia egin da. Elena Lakak hartu du hitza Euskaltzaleen Topagunearen izenean, Lasartearrei eta bereziki Ttakun elkarteko kideei eskerrak emanez eta euskaltzaleei plaza hartzeko deia eginez. Ttakun elkarteko lehendakari Tomas Arrizabalagak TopaEguna antolatzeko lekukoa Nafarroara pasa zuen ondoren, Atarrabiako Karrikaluze elkarteko ordezkariei, hain zuzen. Txalaparta bat eman die Lasartearrak Atarrabiako lagunei oroigarri modura, ttakun-ttakunaren soinua Nafarroara eta Euskal Herri osora hedatuz. Ekitaldiari Soraluzeko Pil-Pilean elkarteko lau kidek eman diote bukaera, duela bi urte sortutako abestia kantatuz.\nEkitaldiaren ondoren, plaza bete-betean, jaiak hartu du herria eta musika eta dantza bihurtu dira protagonista. Porrotx eta Ane Piratak Lasarteko herri eragileak eta baita Topagunekoak ere dantzara gonbidatu dituzte bere kantuekin eta Okendo plazako oholtza gainetik ehunka lagun pasa dira. Izan ere Ttakun elkartea, Zabaleta auzolan, Erketz EDT, AEK eta Solaskideak, Ttirriki Ttarraka, Xumela korua, Kukuka Antzerki eta dantza eskola, Jalgune elkartea eta Topaguneko lagunak izan dira oholtza gainean. Ondoren Oaintxe ein deu! txarangak eta Eztengiro erromeria taldeak alaitu dituzte herriko txoko ezberdinak.\nJai egun luzea izan da eta Lasarte-Oriako eragileek erakutsi dute herrigintza bizia dagoela herrian. Plazerra izan da beraiekin batera egun batez bizitzea!\nEguneko kronikak Txintxarri.eus-en aurkitu ditzakezue:\nJaiak hartu du plaza! (goizeko kronika)\nDantza nagusi arratsaldean (arratsaldeko kronika)\nTxintxarri.eus-eko argazki galeria\nEuskaltzaleen Topagunearen Flickr galeria\nTxintxarriko lagunek grabatu dute arratsaldeko ekitaldiko bideoa:\n← Mintzalagunak ETB1eko Azpimarra saioan\nBerrikasi eta berrikusi gogoeta aztergai Iruñean →


Ura kenduko da Algortako Oikosa-Los Puentes-Salsidualde inguruan | El Correo\nUra kenduko da Algortako Oikosa-Los Puentes-Salsidualde inguruan\nGobela ibaia bideratzeko egitasmoaren barruko obrak eragingo dute mozketa\nELCORREO.COM Domingo, 16 abril 2017, 00:14\nURA, Uraren Euskal Agentziak, udalaren ur-sareko lanekin jarraituko du astelehenean, Gobela ibaia bideratzeko egitasmoaren barruko obrak direnak, eta Algortako Oikosa-Los Puentes-Salsidualde inguruan eragingo dutenak. Lan horien ondorioz, ur-hornidura moztuko da aipatutako zonako eraikinetan, baita Fadurako kiroldegian ere, asteartean 23:00etatik asteazkeneko, 01:00ak arte.\nZerbitzua asteazken 19ko 01:00etatik 10:00ak bitartean ipiniko da berriro martxan, baina halere, uraren presioarekin arazoak izan daitezke aipatutako gunean, baita Algorta eta Andra Mariko goialdetan ere.\nUdalak barkamena eskatzen du ur-horniduraren mozketa honek eragin ditzaken eragozpenengatik.\nBooth y Piana brillan en la fiesta del Paddle Surf de Bilbao\nNerabeentzako Pazko Aste animatua Bihar zabalik egongo da Guggenheima


Coronavirusmakers: munduko elkartasun-sare sortzailea | Consumer\nDoako teknologia irekian dauden 20.000 ikertzaile eta aditu baino gehiago elkartu dira pandemiaren aurkako osasun-materiala sortzeko eta ospitaleetan eta zaharren egoitzetan dauden gabeziak arintzeko\narabera: Ostirala, 2020ko maiatzaren 01a\nBizitza gehiago salbatzen laguntzeko garaia da. Coronavirusmakers sareak ongi daki hori, eta kausa solidario horretan laguntzen du, Espainia osoan larrialdiko osasun-materiala emanez. Izan ere, batasunak indarra egiten du, batez ere planeta osoa etsai beraren aurka borrokatzen denean, 20.000 ikertzaile, garatzaile, ingeniari eta kezka berritzaileak dituzten pertsona baino gehiago bildu dira Espainiako eta munduko beste herrialde batzuetako boluntarioek osatutako teknologia ireki eta doako aditu-komunitate handienean, pandemiaren aurkako osasun-materiala sortzeko eta, hartara, ospitaleetako, zaharren egoitzetako eta bestelako laguntza-zentroetako gabeziak arintzeko.\nCOVID-19 krisiak eragindako erronkei gizarte zibilak emandako erantzun gisa, Coronavirusmakers taldeko kideek entzierroa eta lana aprobetxatu dituzte lankidetza-prozesu irekietan parte hartzeko. Prozesu horietan, zientzialariak, medikuak, proiektuburuak, segurtasun-kidegoetako kideak, ekintzaileak eta erabilgarriak izateko eta lehen mailako euspen-plana martxan jartzeko gogoa duten herritarrak elkartu dira.\nMartxoan hasi zen guztia, Telegram sare sozialak egindako dei baten bidez: Do it Yourself-en (DiY) filosofiari jarraitzen dioten maker edo asmatzaileak (“egin ezazu zuk zeuk”, gaztelaniaz) prest zeuden besteen zerbitzura jartzeko euren talentua, eskura zituztenak erabiliz, pandemiaren aurka baliagarri izan zitezkeen artikuluak diseinatzeko. Hala, 3D inprimagailuekin lehenengo DiY arnasgailuak sortzeko behar ziren piezak egiten hasi ziren, beste bide batzuetatik sartu ezin ziren pazienteentzat.\nPixkanaka, Coronavirusmakers komunitatea hazi egin zen, eta Telegramen parte hartu zuten lehen hamarnaka lagunei 20.000 lagun baino gehiago elkartu zaizkie. Horiek guztiek, beren borondatez eta doan, beren ezagutzak eta baliabideak jartzen dituzte materiala autonomia erkidegoetako ospitale eta osasun eta laguntza zentroetara eramateko.\nBaina humanitario maker horiek ez daude bakarrik. Besteak beste, hauek babesten dituzte: Berrikuntzarako COTEC Fundazioa, ASHOKA Fundazioa, Bizkaia Tecnaliako Parke Zientifiko eta Teknologikoa, industriaren, eraikuntzaren edo logistikaren sektoreko enpresa handi eta txikiak, Estatuko, autonomietako eta udalerrietako segurtasun-kidegoak, eta Mugarik gabeko Poliziak bezalako estatuko eta nazioarteko erakundeak.\nArnasgailuetatik bisera eta maskaretara\nEz da erraza izan nork bere arnasgailuak eraikitzea. Egia da Asturiasko osasun-agintariek laguntza eman ziotela taldeari, homologaziora eraman zitzaketen testak errazteko. Hala ere, egin ondoren, Espainiako Medikamentu Agentziak baliozkotzeko zain daude oraindik.\nEskerrak laster ohartu ziren laguntza dibertsifikatu zezaketela, eta, orduan, 3D inprimaketara ez ezik, ehungintzara ere zabal zezaketela jarduera, non entrega-epeak askoz azkarragoak eta eraginkorragoak izan baitzitezkeen. Eta horrela, hilabete baino gehixeagoan, sormenezko eta elkartasunezko marea horrek 685.664 bisera babesle, 100.000 FFP2 maskara eta 20.000 bata kirurgiko eman ahal izan ditu, besteak beste, larrialdiko osasun-artikulu batzuen artean, hau da, 200.000 euroko inbertsioa.\nBere eginkizunarekin jarraitu ahal izateko, Coronavirusmakers sare solidarioak homologazio eta baimen azkarrak eskatzen dizkie agintariei, larrialdi-ekipo gehiago bidal ditzaten beren helmugetara. “Dena moteltzen ari da, eta lehenbailehen behar dugu materiala osasun-zentroetara eramateko eta garatzeko”, dio Rosa Nieves León Pérezek, borondatezko ekimen honen koordinatzaileak. Energia-uholde geldiezina, bizitzak salbatzeko prest dauden heroi anonimoak onartzen jarraitzen duena.\nimpresión 3d-eu koronabirus


Zabalik dago Biribilko programan izena emateko epea - Deia\ndeia.eus | bilbao 01.10.2021 | 17:37\nBiribilko programaren aurkezpena. Bilboko Udala\nBiribilko programaren aurkezpena.\nAurrera darrai Bilboko Udala urian euskararen erabilera sustatzeko ahaleginean. Oraingo honetan, Biribilko programaren edizio berri bat jarri du martxan. Programa honek merkataritzan euskararen erabilera sustatzeko helburua du. Programa honetan parte hartzeko izena emateko epea zabalik dago jada.\nAurreko edizioetan legez, ekimen hau HABErekin, euskaltegi homologatuekin eta bilbaoDendak plataformarekin elkarlanean garatuko da, bai eta urian hango eta hemengo merkatarien elkarteekin ereKoldo Narbaiza Euskara eta Hezkuntza Saileko zinegotziak eta Rafael Gardeazabal Bilbon merkataritza eta turismoa sustatzeko bilbaoDendak plataformako presidenteak ikustaldia egin diete Bilbon euskararekin konpromiso handi bat duten dendetako batzuei, zeintzuek euskaraz gauzatzen baitute beren jarduera profesionala, hala nola Gili-Gili eta Mikel Zuaza landareen, hazien eta loreen denda.\nNarbaizak nabarmendu egin du zer konpromiso duen Udalak euskararen erabilera sustatzeko arlo guztietan, are merkataritzan ere, eta animatu egin ditu uriko dendak Biribilkon parte hartzera: "gure asmo nagusia da Bilbo geroz eta hiri euskaldunagoa izatea. Euskara kalera atera nahi dugu, erabil dadila, berba egin dadila, entzun dadila, eta, horretarako, merkatariek aukera izan behar dute, eta guk hala nahi dugu, beren zerbitzuak euskaraz ere eskaintzeko". Bestalde, Gardeazabalek azpimarratu du oso garrantzitsua dela merkataritza-sektoreak euskararen normalizazio-prozesuari ematen dion babesa handitzea, eta, era berean, "gure hizkuntzan artatuak izatea baloratzen duten herritarren erosketa-esperientzia hobetzea".\nEuskara komertzialeko oinarrizko ikastaroa: Bilboko merkatarientzat eta haietan lan egiten dutenentzat, euskaraz jakin ezean edo oso gutxi jakinez gero. Helburua da ahozko komunikazio oinarrizkoa lantzea, merkataritzan ohikoak diren egoeretarako hizkuntza-irizpideak emanez.\nEuskara komertziala hobetzeko ikastaroa: Bilboko merkatarientzat eta haietan lan egiten dutenentzat, euskaraz zertxobait jakinez gero. Aukera honetan, helburua da merkataritzaren arloan erabiltzen den euskara hobetzea, ahozkoa nahiz idatzizkoa.\nKasu batean zein bestean, ikastaroak 90 ordu iraungo du. Eskolak astean bitan emango dira: astelehenetan eta asteazkenetan, edo astearteetan eta ostegunetan, 2021eko urritik 2022ko ekainera. Bi ordutegi eskaintzen dira, hautatzeko: 8:00etatik 9:30era, edo 14:15etik 15:45era. Biribilko programako ikastaroek Bilboko Udalaren eta HABEren dirulaguntza dute, eta 90 euroko kostua dute. Euskaltegi hauetan emango dira:\nGabriel Aresti. Done Bikendi kalea, 2\nIndautxuko AEK. Urkixo zumar-kalea, 88\nBiribilko programa 2009an jaio zen eta, harrezkero, Bilboko merkataritzaren esparruan diharduten 1.800 pertsona matrikulatu izan dira.\nParte hartzen duten merkatarien ezaugarriei dagokienez, nabarmentzekoa da haietako asko emakumeak direla, 40 eta 50 urte bitarteko adina dutenak batez beste. Gehienak pertsonentzako zerbitzuen sektorean dabiltza (ile-apaindegiak, gimnasioak, bidaia-agentziak...); ondoren, arropa, oinetako eta osagarrien edo beste produktu komertzial batzuen adarrean dabiltzanak (jostailu-dendak, loradendak, bitxi-dendak). Gainerakoak bestelakoetan sartzen dira (elikagaiak, drogeriak, botikak, altzariak eta etxerako produktuak€).\nIkastaroetan parte hartu izan duten pertsonek oso balorazio positiboa egin dute ikastaroei buruz, eta uste dute Biribilkok lagundu egiten diela herritarrei eskaintzen dizkieten zerbitzuen kalitatea hobetzen.\nBilboko Udalak bere zerbitzuak euskaraz emateko ahalegina egiten duten saltokien lana aintzatesten du. Horrela, Udalak joan den Euskararen Nazioarteko Eguna ospatu zuen hiriko hainbat saltokiri egindako omenaldiarekin, hiriko kaleetan euskararen normalizazioaren alde egindako lanagatik nabarmentzen direnak.\nBILBAODENDAK EUSKARARI BULTZADA\nBiribilko programa sustatzeaz eta zabaltzeaz gain, bilbaoDendak merkataritzan euskararen erabilera sustatzeko hainbat ekintza egiten ditu. Azpimarratzekoa da, duela 13 urtetik hona, Bilboko merkataritzak Merkataritza Sarien galan hainbat arlotan egindako lana aintzatesten duela, horietako bat Euskararen arloa izanik. Hain zuzen ere, Gili-Gili eta Plantas, Haziak eta Flores Mikel Zuazua dira Euskara Sustatzeko Konpromisoaren Saria jaso duten saltokietako bi.\nbilbaoDendak "Hemengo Shopping ibilbide gidatuak" ere egiten ditu tokiko merkataritzaren alde, eta arreta berezia jartzen du bezeroak euskaraz artatzea garrantzitsua dela uste dutenengan; urtero ematen die babesa "euskararen Txanda" edo Euskaraldia ekimenei.\nBizkaiko Emakumeen eta Gizkonen arteko Berdintasunerako sarean sartu da Bilbo.


Mikel Lekaroz-i omenaldia - Federación Guipuzcoana de Baloncesto\nMikel Lekaroz-i omenaldia\nIgandean, Acunsa GBC-k eta Juaristi ISB-k, eguerdiko 12:00etan jokatuko duten Urrezko LEB ligako partida aprobetxatuko du Gipuzkoako Saskibaloi Federazioak Mikel Lekaroz-i ondo merezita daukan omenaldia egiteko.\nMikelek pasa den udaran Federazioko Zuzendaritza Batzordean zeukan lekua utzi zuen, modu horretara 40 urtez gure federazioari lotutako karrera luzeari amaiera emanez. 40 urte hauetan kargu desberdinak izan ditu, baita presidentearena ere, eta horretaz gain bai Espainiako Saskibaloi Federazioko delegatu batzordeko kide eta baita Euskal Saskibaloi Federazioko kide izatera ere iritsi da.\nEkitaldi honekin, Gipuzkoako Saskibaloi Federazioak Mikel Lekarozen figurari daukan balorea eman nahi diogu, azken hamarkadetan gure saskibaloiaren garapenean ezinbesteko pieza izan baita. Horregatik bere inplikazioa eta egindako lana eskertu nahi ditugu.\nIgandean Illunbera joatera gonbidatzen zaituztegu, derbi historiko batez gozatzeko aukera izateaz gain, omenaldi honetara batu ahal izateko.


Hotela aukeratu: Oso alde handiak prezioetan, bai maila desberdinetan, bai hiri desberdinetan [5etik 1. orria] | Aldizkaria | EROSKI CONSUMER\nHotela aukeratu: Oso alde handiak prezioetan, bai maila desberdinetan, bai hiri desberdinetan\nAurki iritsiko dira Aste Santuko oporrak eta gure herrialdeko milioika familiak etxetik kanpo igaroko dituzte egun horiek. Bidaiatuko duten lau familietatik batek hoteletara joko du. Ostatatzeko modu horrek besteekin alderatuta (apartamentuak, kanpinak...) eskaintzen duen balio erantsi nagusia erosotasuna da, eguneroko lan errutinario eta esker txarrekoak egin behar ez izatea, alegia, oheak txukuntzea, erosketak egitea, bazkaria gertatzea edo ontziak garbitzea.\nHurrengo orrira joan: Prezioak, alde ikaragarria >>\nPDF: Egin klik hemen honako ekintza hau burutzeko: Informazio hau PDF bertsioan jaitsi (348 Kb)\n[1. orria] Oso alde handiak prezioetan, bai maila desberdinetan, bai hiri desberdinetan\n[2. orria] Prezioak, alde ikaragarria\n[3. orria] Hotel erabiltzailearentzat egokiena\n[4. orria] Galderak eta erantzunak\n[5. orria] Erreklamazioa nola egin? eta konparaketako taula\nToki publikoetan erretzea: ia bost urteren buruan, CONSUMERen beste txosten bat\nZinema, museo eta igerilekuek baztertu egiten dituzte ezinduak


Azkeneko urteetan elektronikaren eszenak faltan\nbota izan duen diskoa argitaratu du John Talabotek.\nAurpegia zilarrezko paperean ezkutatzen duen\nmusikariak hasieratik amaierara entzun beharreko\nlana osatu du, single eta kantu bakarretatik haratago\ndoana. “Oro y sangre” da gure geltoki kuttunena,\nbaina bestelako diamante beltz batzuk ere aurkituko\ndituzu ezinbesteko disko honetan.\nDoinu brasildarrek Gasteizko kaleak hartu dituzte.\nTom Tom Makutsen musikan doinu urbanoak biltzen\ndira: hip-hopa eta jazza Hegoameriketako herrialde\nhorretako sustraidun doinuekin nahasten dute.\nInstrumentuak astinduz lortzen duten rap organikoak\naspaldian faltan botatzen genuen jarrera, sendotasuna\neta, batez ere, nortasuna eskaintzen die.\nMusikari geldiezina da Ray Lugo. Bakarkako lehen\ndiskoa dakar New Yorkeko Kokolo taldeko abeslariak.\nAurretik, Bahia love EPan, aurreratu zigun orain disko\nluzean aurkitzen ditugun abestien nondik norakoa.\nHerrialde afrikarretatik New Yorkeko Harlemera\ndoazen erritmoak bildu ditu, eta mundu osoko luxuzko\nkolaborazioak izan ditu diskoko hamahiru abestietan\nzehar. Oinak dantzan jarriko dizkizu.\nZaila da gero eta aspergarriagoa den indie eszenan\narreta piztea. Thee Brandy Hips donostiarrek gitarrak\nzarrastatuz eta melodia goxoak hankaz gora jarriz\nlortu egin dute. Energia berezia duten kantuak dira\nhemen datozenak, eta horrek ematen dio dimentsio\nberezia diskoari. Zure bizitzako soinu-banda sortu\ndute “Nerves” kantuan. Heldutasuna? Zertarako?\n1982an estreinatu zen Blade Runner-erako bidaia proposatzen digu Grimesek bere hirugarren diskoan. Ez dakit non amaituko duten gaur egun pop esperimentala egiten duten artista hauek; seguruenik, ez dira Ridley Scottek zuzendutako filma bezain gogoratuak izango, baina sinpletasunak ere funtzionatu dezakela erakusten duen adibide argienetakoa dira.\nDisko hau 2010ean izan zuen auto istripu larri bati aurre egiteko terapia izan da Kinnyrentzat. Estudioko bigarrren diskoa aurkezten digu improbisatzea gustuko duen abeslari honek. Askotariko erritmoak bildu ditu soul, jazz, reggae eta pop ukituak oinarritzat hartuta. Horri guztiari base elektroniko sendo bat batu dio, eta, bere ahots indartsuarekin batera, gainetik kendu ezin ditugun doinuak osatu ditu.


ASTI LEKUKO ESKOLAZ KANPOKO EKINTZAK: GABONETAKO EKINTZAK 2021/2020\nASTI LEKUKO ESKOLAZ KANPOKO EKINTZAK\nKULTUR ETA KIROL EKINTZAK\n2022-2023 BEHIN-BEHINEKO ESKAINTZA\n2022-2023 OFERTA PROVISIONAL\nUDALEKUAK ETA CAMPUSAK 2021-2022\nCOLONIAS Y CAMPUS 2021-2022\nGABONETAKO EKINTZAK 2021/2020\nASTI LEKUKO GABONETAKO EKINTZAK 2021/2022\nGabonetako oporretan FUTBOL eta SAKIBALOI CAMPUSAK eta NEGULEKU IREKIAK izango ditugu Asti Lekun.\nNORI ZUZENDUAK: HH, LH eta DBH1-2ko neska-mutilei zuzenduta daude (irakurri beherago ekintza bakoitzari dagozkion adin-tarteak), Asti Lekukoei zein kanpoko ikasleei.\nEGUTEGIA: abenduaren 27, 28, 29 eta 30.\nORDUTEGIA: 10:00etatik 13:30era.\nLEKUA: ikastolan eta Los Llanoseko futbol zelaian.\nEDUKIA: HHko 3, 4 eta 5 urteko eta LHko 1. eta 2. mailako ikasleei zuzendutako neguleku irekiak. INFORMAZIO GEHIAGO\nTALDEA OSATZEKO GUTXIENEKO KOPURUA: 12 ikasle\nEKARRI BEHARREKOA: LHkoek musukoa ekarri behar dute\nBEGIRALEAK: Ikastolen Elkarteko Zirimola aisialdi taldeko begiraleak\n· Asti Lekukoei abenduko fakturazioarekin kobratuko zaie.\n· Asti Lekutik kanpokoek dirua kontu korronte honetan sartu behar dute: ES35 3035 0062 31 0620700207. Ezinbestekoa da ordainagirian IKASLEAREN IZEN-ABIZENAK eta EKINTZA (ASTI LEKUKO NEGULEKUAK) AGERTZEA. Bankuaren ziurtagiria Asti Lekuko idazkaritzara ekarri edo mailez bidali behar da izen-ematea BALIOZTATZEKO.\n(Behin ordainduta dirua ez da itzuliko medikuaren ziurtagiririk gabe).\nAZKEN EGUNA IZENA EMATEKO: azaroaren 26a\nNEGULEKUETAN IZENA EMATEKO SARTU ESTEKA HONETAN ETA BETE EZAZU\nGABONETAKO FUTBOL CAMPUSA\nEDUKIA: HHko 5 urteko eta LHko maila guztietako ikasleei zuzendutako teknifikazio campusa. Asti Lekuko ikasleak zein kanpokoak apuntatu ahal dira.\nLEKUA: ikastolan bertan eta Los Llanoseko futbol zelaian\nEKARRI BEHARREKOA: kirol arropa (txandala, prakak eta 2 kamiseta), zira, kirol oinetako normalak eta botak. Dutxatzeko txankletak, gela eta toalla.\nENTRENATZAILEAK: Asti Lekukoak\nORDAINTZEKO ERA: dirua kontu korronte honetan sartu behar da: IBAN 72 / 3008 0239 7922 3598 2028 Caja Rural de Navarra. Ezinbestekoa da ordainagirian IKASLEAREN IZEN-ABIZENAK eta EKINTZA (FUTBOL CAMPUSA) agertzea. Bankuaren ziurtagiria Asti Lekuko idazkaritzara ekarri edo mailez bidali behar da izen-ematea BALIOZTATZEKO.\nAZKEN EGUNA IZENA EMAN ETA DIRUA SARTZEKO: azaroaren 26\nFUTBOL CAMPUSEAN IZENA EMATEKO SARTU ESTEKA HONETAN ETA BETE EZAZU\nAitor Villar: 944 937 150/687 803 143\nGABONETAKO SASKIBALOI CAMPUSA\nEDUKIA: LHko maila guztietako eta DBH1-2ko ikasleei zuzendutako teknifikazio campusa.\nEKARRI BEHARREKOA: kirol arropa (txandala, prakak eta 2 kamiseta), zira, kirol oinetako normalak. Dutxatzeko txankletak, gela eta toalla.\nORDAINTZEKO ERA: dirua kontu korronte honetan sartu behar da: IBAN 72 / 3008 0239 7922 3598 2028 Caja Rural de Navarra. Ezinbestekoa da ordainagirian IKASLEAREN IZEN-ABIZENAK eta EKINTZA (SASKIBALOI CAMPUSA) agertzea. Bankuaren ziurtagiria Asti Lekuko idazkaritzara ekarri edo mailez bidali behar da izen-ematea BALIOZTATZEKO.\nSASKIBALOI CAMPUSEAN IZENA EMATEKO SARTU ESTEKA HONETAN ETA BETE EZAZU\nAsti Leku ikastola, Grumete Diego, 19 (La Florida). Portugalete\nbilatu blog hau\nArgazkien leihoa gaia. Gaiaren irudien egilea: klosfoto. Blogger zerbitzuak eskainia.


Jesus Iriondo - ETXEBARRIAko Alkatetzarako Hautagia - EAJ - PNV\nETXEBARRIAKO ALKATETZARAKO HAUTAGIA\nEAJ-PNVk bere konfiantza jarri dau nigan, barriro be, datorren maiatzaren 26ko udal-hauteskundeetan Etxebarriako hautagaitzaren buru izateko.\nKonfiantza honek, nik eta nire taldeak hurrengo urteetan garatu nahi doguzan proiektuak aurrera ataratzeko beharrezkoak diren indarra, gogoa eta ilusioa emon deustaz, helburu nagusi bat gidari dodala: herri honetan bizi garen pertsona danon ongizatea hobetzen jarraitzea.\nEtxebarria bihotzean daroat, nire paradisua da, ingurumen honek, bertoko lasaitasunak, alkarbizitzak, herri honetako txoko bakoitzak ikustean konturatzen naz zein harro nagoen nire herriaz. Niretzat ohore handi bat izan da eta da nire herriaren alde lan egitea. Horregatik, Etxebarriaren orainaren eta etorkizunaren parte izaten jarraitu nahi dut.\nEtorkizun iraunkor eta bardinzalea Etxebarriarentzat\nJesus Iriondo Lejardi\nIdoia Odriozola Arruti\nAitor Iruguempagate Zarandona\nAiala Larruskain Zarandona\nAnder Arakistain Etxabe\nMaria Jose Etxaniz Uriguen\nLuis Mari Ibarluzea Mantzizidor\nGure nagusien bizi-kalitatea hobetze aldera, bakarrik bizi direnen etxeetan ke-detektagailuak jarriko doguz eta jubilatuen lokala lekuz aldatuko dogu, zerbitzua hobeagoa izan dagien.\nEnergia Berriztagarrien Plana garatuko dogu, udal eraikuntzetan kontsumo jasangarriagoa lortzeko eta frontoiko proiektu integralaren hirugarren eta laugarren faseak martxan jarriko doguz.\nEskola barria eraikiko dogu, Eusko Jaurlaritzagaz alkarlanean.\nEtxebarria eta Markina-Xemeinen arteko saihesbidearen proiektua abiaraziko dogu, Bizkaiko Foru Aldundiaren eskutik.\nBaserri munduaren beharrizanak kontuan hartuz, baserritarren bizi-kalitatea hobetzeko neurriak hartuko doguz, besteak beste bideak konponduz eta bertoko produktuen kontsumoa indartuz.\nGazteegaz alkarlanean, euren premiak identifikatu eta konponbideak bilatuko doguz.\nHerriko etxebizitzetako irisgarritasuna hobetzeko dirulaguntzak handituko doguz eta auzo-taxiaren erabilpena sustatuko dogu.\nEmakume eta gizonen arteko lehen Bardintasun Plana garatuko dogu.\nHiri-antolamenduko Plan Orokorra lantzen jarraituko dogu, Bizkarra II urtenbidea gauzatzeko. Honekin batera, familia bakarreko etxebizitzak egitea bultzatuko dogu.\nBarrikuntzari ateak zabaltzen deutsaguz baina gure ohitura eta tradizioak ahaztu barik, hor sendotzen da eta gure herritartasuna. Horregaitik herri-kirolak bultzatzen jarraituko dogu, besteak beste aizkora, idi-probak eta harrijasotzea.\nEAJ-PNVren proiektua ETXEBARRIAko herrirako


Gasolinak urtarrilean izandako igoeraren ia heren bat jaisten dira | Consumer\nGasolinak urtarrilean izandako igoeraren ia heren bat jaisten dira\nGasolinen prezioak euro-zentimo jaitsi dira azken astean, urtarrilaren hasieratik (3,3 eta 3,4 zentimo) igo ziren azken astean, petrolio-enpresek Ekonomia Ministerioari ematen dizkioten datuen arabera. Gasolioaren jaitsiera txikiagoa izan da: 0,2 zentimo astelehenetik aurrera, eta 5 zentimo igo da urtean.\nErregaiak merkatzea petrolio gordinaren prezioa jaisteagatik gertatu da, Irakeko gatazkari buruzko ziurgabetasunak eta Petrolio Esportatzaileen Erakundeak merkatuaren beharrak asetzeko hartutako erabakiaren ondorioz.\nBerunik gabeko 95 zentimoko gasolinak 86,2 zentimo lortu zituen joan den astelehenean litroko, urtarrilean baino 3,3 zentimo gehiago, baina astean zehar zentimo bat jaitsi da 85,2 arte.\nBilakaera bera izan du 98 oktanoko berunik gabeak, hots, 95 zentimo astelehenean, 3,3 zentimo gehiago, urtarrilean baino, azken astean 94 zentimoraino jaisteko.\n97 octanako supermerkatuak 3,4 zentimoko igoera izan zuen urte-hasieratik joan den astelehenera arte, aurreko astean erregistratutako zentimo baten jaitsierak murriztu baitu (93,2 zentimotik 92,2 Euro-ra).\nPetrolio gordinaren bilakaerari dagokionez, Brenteko upelak (erreferentzia gisa Europan) 24,35 dolarreko balioa eman zion joan den ostiralean Londresko merkatuan, aurreko egunean baino 1,15 dolar gutxiago. West Texas taldea 1,21 dolar erori zen New Yorkeko merkatuan, eta 26,91 dolarrera iritsi zen astea.\nPrezioak igoko dira\nJaitsiera gorabehera, analistek diote petrolioaren prezioak igoko direla. “Dauden erreserba mugatuekin, ez du axola Irakeko petrolio-putzuetan sute gutxi dagoen, prezioak igoko diren”, esan zuen Philip Verlegerrek, Kanpo Harremanetarako Kontseiluko ikertzaileak, azterketa politikoetako eta ekonomikoko zentro batek.\nAnalistak kalkulatu zuenez, petrolio gordinaren upelaren balioa berriro ere 30 dolarrera iritsiko da, eta, horren ondoren, pasa den ostiralean, upel bakoitzeko 26,91 dolarreko kostua izango zuen upel bakoitzeko, Texasko Tarteko Petrolioaren maiatzeko kontratuak, Estatu Batuetan. Verler-ek eta beste aditu batzuek ohartarazi zuten munduko petrolio-eskaintza mugatua dela.\ngasolinas-eu petróleo-eu precios-eu


TUNISISA, IRAULTZA, ISLAMA ETA DEMOKRAZIA - Donostia Mundu Artean\nTUNISISA, IRAULTZA, ISLAMA ETA DEMOKRAZIA\nData: Irailaren 6a , 19:30\nTunisia, gutxien espero genuen herria, izan zen eskualdeko arabiar diktaduren kontrako matxinada handi bat piztu zuen txinparta, 2011ko hasieran. Demokratizazio ahalegin segida baten lehenengo arrakasta izan zen ere, beste herri batzuetan kanpo interbentzioek etendako edo deformatutako segida batena. Eta 2011ko urriaren 23ko hauteskundeen ondoren, Afrika Iparraldea eta Ekialde Hurbila kudeatzeko modu berri baten laborategia bihurtu zen, non EEBBk eta EBk orain arte borrokatutako indar islamisten protagonismoa onartu den. Iraultzak, irabazi egin du? Ze trantsizio eredua ezartzen ari da? Politikaren eta gizartearen islamizazio prozesu bat al dago? Zer esanahi du politikoki eta sozialki? Tunisiar eredutik abiatuta, gogoeta egin dezakegu gaizki izendatutako Arabiar Udaberriak, arabiar munduan eta nazioarteko politikan eragiten ari den aldaketa garrantzitsuetan, hauek dakartzaten arrisku eta itxaropen guztiekin.\nSantiago Alba Rico: saio-idazle eta filosofoa. Mundu arabiarrean aditua da, eta han bizi da 1988 urteaz geroztik. Liburu asko publikatu ditu, azkena "Tunez, la revolución". Komunikabide alternatibo askoren kolaboratzaile aktiboa, besteak beste Rebelión, Archipiélago, La Dinamo, Diagonal… Naguib Surur poeta egiptoarra itzuli du, eta orain gutxi Mohamed Jydair eleberrigile irakiarra. "La bola de cristal" saio ezagunaren gidoilaria izan zen. Gaur egun Tunisian bizi da.


Aurrekoa Urriak 15 Asteartea Hurrengoa\nUrriak 15 • 10:00 + 11:00 • San Telmo Museoa (Parte Zaharra) Kultura +\nHelduen artean, euskaldunberrien artean bereziki (euskaltegietako ikasleak gehienbat) euskaraz aritzeko saioak, STMn unean jorratzen ari den eta Museoak berak proposatutako gai baten inguruan betiere. Hamarnaka lagun biltzen dira, talde txikiagotan eta hainbat saiotan, eta guztira ehun baino gehiago izan daitezke.\nParte hartzeko: mintzalaguna@bagera.eus\nUrriak 15 • 17:30 • Santiago plaza (Loiolako Erriberak) Euskara +\n3-5 urte bitarteko haurrentzako Santiago plazan\n6-9 urte bitarteko haurrentzako Maria Zanbrano plazan\nUrriak 15 • 17:30 • Martin Santos plaza (Plaza Haundi) (Egia) Euskara +\nUrriak 15 • 17:15 • Mikel Laboa plaza (Antiguo-Ibaeta) Euskara +\n17:15ean 3-5 urte bitarteko haurrentzanko\nUrriak 15 • 18:30 • Koldo Mitxelena Zinema\nBagerak Zine Foruma jarriko du martxan. Saioak hilean behin izango dira eta jatorrizko hizkuntzan euskarazko azpitituluekin, euskaraz sortu edo euskarara itzulitako pelikulak eskainiko dituzte eta ondoren solasaldia izango da. Lehenengoa urriaren 15ean eskainiko dugu, arratsaldeko 18:30ean Koldo Mitxelenan: “Udako amodioa” frantsesez euskarazko azpitituluekin.\nUrriak 15 • 11:00 • Tabakalera Tailerrak\nUrriak 11 - 17 • • Antiguao Berri zinemak / Principe zinemak Zinema


Nerabeen aurretik adinekoak txertatzea lehenetsi behar dela gogoratu du ECDCk | Gizartea | Berria\nNerabeen aurretik adinekoak txertatzea lehenetsi behar dela gogoratu du ECDCk\nArgudiatu du haur eta nerabeen artean «leuna» izaten dela normalean COVID-19a. Egokitzat jo du arriskuren bat duten nerabeak txertatzea\nPfizer etxearen txertoz betetako kaxa bat. A. DI MARCO / EFE Tamaina handiagoan ikusi\nPfizer etxearen txertoa 12 eta 15 urte arteko nerabeei jartzearen alde azaldu zen joan den ostiralean EMA Sendagaien Europako Agentzia. Onespen horrekin, bidea ireki dakioke EB Europako Batasunean 16 urtetik beherako herritarrak txertatzeari. Izan ere, EBn orain arte adin horretatik gorakoei besterik ez zaie jarri COVID-19aren aurkako txertoa. Orain, Europako Batzordearen esku dago adin horretako gaztetxoak ere txertatzeko gomendioa berrestea, eta estatu kideek aukera hori jaso ahal izango dute beren txertaketa plangintzetan. Atzo, ECDC Gaixotasunen Prebentziorako eta Kontrolerako Europako Zentroak bere irizpidea eman zuen: nerabeenaren aurretik, aurrena adin handiagokoen txertaketa lehenetsi behar da.\nECDCk argudiatu du haur eta nerabeetan «leuna» izaten dela normalean COVID-19a, eta, kontrara, ondorio larriak izaten dituela adinean gora egin ahala. Onartu du, hala ere, zenbait nerabek izan dezaketela beren osasunagatik aparteko arriskuren bat gaixotasunaren aurrean, eta horien txertaketa lehenestea egokia dela. Gainerakoan, ordea, populazio orokorrera begira, ondorioztatu du onura handiagoak dituela adinekoak lehenesteak.\nTxosten bat plazaratu du ECDCk propio gai hau aztertzeko. Esan du aldagai asko hartu behar direla kontuan txertatze planak zehazteko, eta kasuan-kasuan aztertu behar direla. Ikerkuntzan sakondu beharra ere nabarmendu du. Batetik, adi egon behar dela aldaerei begira, akaso sor daitezkeelako gazteenentzat erasokorragoak diren gaitzaren aldaerak. Bestetik, COVID-19ak adingabeengan izan ditzakeen epe luzerako ondorioei begira ere zer ikertua franko bada.\nSinovac etxearen txertoa\nOsasunaren Mundu Erakunde OMEk onetsi egin du Sinovac botika etxearen txertoaren larrialdizko erabilera. Txinan ekoitzitako txerto bat da. Aurrez ere emana dio OMEk onespena herrialde horretan egindako txerto bati: lehengo astean esan zuen erabil daitekeela Sinopharm txertoa. Orain esan du Sinovac-enak bete egiten dituela nazioartean ezarrita dauden «estandarrak» produktuen segurtasunari eta eraginkortasunari begira.


Amaitu dira Olakua auzoko 2. areako irisgarritasun lanak — Berbia\nAmaitu dira Olakua auzoko 2. areako irisgarritasun lanak\nAtzo asfaltatu zen errepide zatian margotze lanak egin eta trafiko seinaleak jartzea bakarrik falta da\nIa lau hilabete iraun dute Olakua auzoko 2 eta 3 zenbakidun etxe-blokeen inguruko urbanizazioa berritzeko lanak. Oinezkoen ibilbideak, zebra-bideak eta mugikortasun urria duten pertsonentzako aparkalekuak berritu dira, irisgarritasun arauetara egokitzeko edo, araua guztiz bete ezin denean, zuten egoera hobetzeko.\nEspaloiak zabaldu dira eta zintarria ipini da berdegunearen bueltan, ikusmen urria duten pertsonen orientazioa errazteko. Horrezaz gain, 2-A eta 2-B etxeen aldameneko ibilbideak berritu dira, zoladura berria jarriz eta bidea oztopatzen duten bide-seinaleak eta farolak lekualdatuz. Bi zebra-pasagune berri egokitu dira Txiki Txokora eta autobus geltokira doazen oinezkoen bideekiko lotura modu seguru eta irisgarrian bermatuz.\nBi zebra-bide horiek altxatutako plataforma erakoak dira. Baina oraindik ez dira guztiz amaitu, margotze lanak egiteko daudelako. Aste honetarako gainera, euria iragarrita dago kasik egunero, eta halako giroarekin ezin dira margotze lan horiek egin. Errepidea, zebra-bideak eta bestelako margotze lanez gain, zutikako trafiko seinaleak jartzea ere falta da.


Irekia Eusko Jaurlaritza - Gobierno Vasco :: Etxebidek erregistroko aldaketak jakinaraziko dizkie 80.000 etxebizitza eskatzaileri\nEtxebidek erregistroko aldaketak jakinaraziko …\nEtxebideren erregistroan izena emanda dauden 80.853 etxebizitza-eskatzaileek posta bidezko jakinarazpen bat jasoko dute datozen egunotan, non euskal etxebizitza-zerbitzuaren erregistroa arautzen duen arautegi berria indarrean jartzearen eraginez espedientean egingo zaizkien egokitzapenak adieraziko baitzaizkie. Gutun-hartzaileek 2013ko ekainaren 10era arteko epea dute datuak aldatzeko.\nJoan zen urtarrilaren 2an jarri zen indarrean Etxebideren erregistroa arautzen duen arautegi berria (AGINDUA, 2012ko urriaren 15ekoa, Etxebizitza, Herri Lan eta Garraioetako sailburuarena, etxebizitza-eskatzaileen erregistroari eta babes ofizialeko etxebizitzak nahiz araubide autonomikoko zuzkidura-bizitokiak esleitzeko prozedurei buruzkoa) zeina 2012ko urriaren 31ko EHAAn argitaratu baitzen. Arautegi horrek funtsezko aldaketak ekarri ditu Etxebideren erregistroan zentralizatutako etxebizitza-eskaera guztietan, eskaeren erregimenari eta udalerriei dagokienez.\nArautegi berria indarrean jartzeak, zehazki, aldaketa hauek ekarri ditu etxebizitza-eskaeretara:\n- etxebizitza-eskaera erosteko edota alokatzeko erregimenean egin ahal izango dela, ez bietan\n- eskatzailea erroldatuta dagoen eta/edo lan egiten duen udalerrian etxebizitza eskatzeaz gainera, haiez kanpoko beste udalerri bakar batean eskatu ahal izango dela\n- udalerriak eskaera-arlo gisa hartzen direla, funtzio-arlo baten barruan\nKontuan izanik Etxebideren web atariak bide ematen duela aldaketa horiek guztiak telematikoki eskatzeko, –baita beste jarduera gehigarri batzuk egiteko eta espedientea kontsultatzeko ere–, gutun horretan helbide elektroniko bat jakinaraziko da etxebizitza-eskaeraren espedientearekin lotuko dena. Helbide elektroniko horren bidez, eskaeren titularrek on-lineko izapide-pasahitza lortu ahal izango dute, honako izapide hauek egiteko:\n• etxebizitza-eskaera egin ondoko aldaketak eskatzea\n• etorkizuneko etxebizitza-sustapenetan parte hartzea eskatzea\n• etxebizitza-eskaeraren momentuko egoera kontsultatzea\n• beharrezkoa denean, etxebizitza-eskaera berritzeko eskatzea.\nUdalerri batean etxebizitza eskatzen denean, eskaera hori udalerriaren funtzio-arlora zabaltzen da, berariaz eragozten duen hitzarmen edo araudiren bat ez duten etxebizitza-sustapen guztietarako. Dauden funtzio-arloen eta haiek osatzen dituzten udalerrien berri izateko Etxebideren web ataria, dagokion atalean, bisita daiteke.\nEtxebidek harreman-kanalak prestatu ditu zalantzak sortzen direnerako:\n• Helbide elektronikoa: etxebide@ej-gv.es\n• Web ataria: www.etxebide.euskadi.net\n• Telefonoa: 012, 8:00etatik 20:00etara\n• Aurrez aurrekoa 9:00etatik 14:00etara helbide hauetan:\no Bizkaia: Kale nagusia, 85 – 1.a (Etxebizitza)\nRT @Irekia_News: Etxebide comunica los cambios en el registro a los 80.000 solicitantes de vivienda . http://t.co/t0ggedcr4e\nRT @Irekia_News: Etxebidek erregistroko aldaketak jakinaraziko dizkie 80.000 etxebizitza eskatzaileri. http://t.co/3ZZF7fZonq\nEtxebideko izapide guztiak online egin daitezke


❤ Nola egin zure Instagram pribatua - Winches Club\nNola egin zure Instagram pribatua\nArtikulu zehatz bat dugu Instagram-eko kontua nola egin dezaketen jakin nahi duten Instagramar guztientzat. Munduak zure Instagram-eko edukia ikustea nahi ez baduzu, jarraitu irakurri zure Instagram kontua zure jarraitzaileentzako soilik kanal pribatu bihurtzea zein erraza den jakiteko. Pribatua izateak esan nahi du ez duzula jendea blokeatzeaz kezkatu beharrik, ahal duzuna ezagutu hemen.\nZer da Instagram kontu pribatu bat ?\nZure Instagram pribatua izateak esan nahi du zure kontuak zure izena eta oinarrizko informazioa bakarrik erakutsiko dituela jendeak bilatzen zaituenean.. Zure edukia ikusi nahi duenak zu jarraitzeko eskatu beharko du, baina ez kezkatu, Zure jarraitzaile zahar guztiek zure mezuak ikusi ahal izango dituzte pribatua izan arren.\nHainbat arrazoi daude pribatua izan nahi duzun, adibidez, marka bazara eta zure harpidedunei esklusibotasuna eskaini nahi baduzu.\nJende askok pribatua joatea erabakitzen du jarraitzaileak erakartzeko., etiketa pribatu batek maiz jendea erakar dezakeelako, horrek jarraitzaile kopurua handitzeko eragina du.\nPausoz pauso gida\nHona hemen gida azkarra, eta korrituz gero, urrats bakoitza eta ondoren argazkiak aurkituko dituzu:\nJoan zure profilera eta sakatu hanburgesa goiko eskuinekoa\nOndoren, sakatu Ezarpenak\nOndoren, sakatu Pribatutasuna\nOndoren, sakatu Kontuaren pribatutasuna\nSakatu botoia Kontu pribatua\nOrduan, nahi izanez gero, zure jarraitzaileak berrikusteko eskatuko zaizu.. Modu pribatutik modu publikora nahi adina maiz alda dezakezu urrats hauek errepikatuz.\nUrrats hauek behar bezala jarraitzen badituzu, gai izan beharko zenuke erraz eraldatu edozein Instagram kontu minutu bat baino gutxiagoan kendu duzula. Instagram-en ezarpenek menu ugari dituzte, baina behin ezagututa, nabigatzeko erraza.\nAurreko artikuluaNola ezabatu Instagram kontua\nHurrengo artikuluaInstagram Hashtag bilaketa tresna


Vitoria-Gasteizko Udalaren web-orria - Mendizorrotza eta Gamarrako igerilekuetara joateko hitzordua har daiteke\nMendizorrotza eta Gamarrako igerilekuetara joateko hitzordua har daiteke\n2020ko uztailaren 2an\nUda honetan, aldez aurreko banako erreserbaren sistema baliatu beharko dute abonatuek Mendizorrotza eta Gamarrako igerilekuetara joan ahal izateko.\nEdukierak mugatuta daude, eta egunean bi txanda ezarri dira —8:00etatik 14:30era eta 15:30etik 22:00etara—, eta bi aldi —astelehenetik ostegunera eta ostiraletik igandera—. Igerilekuetara joateko, aldez aurretik erreserba egin beharko da txanda horietako batean —gehienez erreserba bat, egunean—, eta erabiltzaile bakoitzak hitzordu-kopuru mugatua izango du astean:\nAsteko aldian, pertsona bakoitzak gehienez goizeko hiru txandatarako eta arratsaldeko bitarako eman ahal izango du izena. Aurreko ostiraleko 8:30etatik aurrera eskatu ahal izango dira aldi horretarako hitzorduak.\nAsteburuko aldian, pertsona bakoitzak gehienez goizeko hiru txandatarako eta arratsaldeko bitarako eman ahal izango du izena. Aurreko astearteko 8:30etatik aurrera eskatu ahal izango dira aldi horretarako hitzorduak.\nNola egin erreserbak\nOraingoz, bideotutoriala gaztelaniaz hutsean dago.\nhttps://www.youtube.com/watch?v=7AkXes0Gq1s(Beste leiho batean irekiko da)\nBi modutara egin daitezke erreserbak:\nEgoitza elektronikoaren bitartez, Herritarren Udal Txartela baliatuz.\nTelefonoz 010 (945161100), 8:30etatik 21:30era bitartean.\nSistemarik zuzenena egoitza elektronikoarena da, eta hori erabiltzea gomendatzen da, aukera ematen baitu nahi den txanda eta aldirako zenbat leku libre dauden ikusteko, eta itxoin beharrik ez baitago. Hori erabiltzeko, aktibatuta eduki behar da Herritarren Udal Txartela, webgunean tramiteak egiteko: prozedura erraza da, eta hainbat kudeaketa eta tramite online egiteko aukera ematen du.\nGogoan izan: ezingo da baliatu txartela ahazten denerako dagoen txartel berezia. Herritarren Udal Txartela eduki ezean, ezingo da sartu. Bi urtera arte ez da hitzordurik beharko eta 2 urtetik 5era bitartekoek Herritarren Udal Txartela eduki beharko dute (kosturik gabea), ez baita doako sarrerarik emango.\n2020ko udako kanpaina